
5 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1247 


ΑΠΟΦΑΣΕΙΣ 

Αριθμ. 1150/46936 

Πρόγραμμα Επιτήρησης, Ελέγχου και Εξάλει¬ 
ψης των Μεταδοτικών Σπογγωδών Εγκεφαλο- 
παθειών (ΜΣΕ) στα μικρά μηρυκαστικά για το 
έτος 2018 . 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τον Κανονισμό (ΕΚ) αριθ. 999/2001 για τη «θέσπιση 
κανόνων πρόληψης, καταπολέμησης και εξάλειψης ορι¬ 
σμένων Μεταδοτικών Σπογγωδών Εγκεφαλοπαθειών» 
όπως αυτός τροποποιήθηκε και ισχύει. 

2. Τον Κανονισμό (ΕΚ) αριθ. 852/2004 του Ευρωπαϊκού 
Κοινοβουλίου και του Συμβουλίου της 29ης Απριλίου 
2004 για την υγιεινή των τροφίμων. 

3. Τον Κανονισμό (ΕΚ) αριθ. 853/2004του Ευρωπαϊκού 
Κοινοβουλίου και του Συμβουλίου «για τον καθορισμό 
ειδικών κανόνων υγιεινής για τα τρόφιμα ζωικής προέ¬ 
λευσης» όπως αυτός τροποποιήθηκε και ισχύει. 

4. Τον Κανονισμό (ΕΚ) αριθ. 854/2004του Ευρωπαϊκού 
Κοινοβουλίου και του Συμβουλίου «για τον καθορισμό 
ειδικών διατάξεων για την οργάνωση των επισήμων 
ελέγχων στα προϊόντα ζωικής προέλευσης που προο¬ 
ρίζονται για κατανάλωση από τον άνθρωπο» όπως αυτός 
τροποποιήθηκε και ισχύει. 

5. Τον Κανονισμό (ΕΚ) αριθ. 882/2004του Ευρωπαϊκού 
Κοινοβουλίου και του Συμβουλίου «για τη διενέργεια επι¬ 
σήμων ελέγχων της συμμόρφωσης προς τη νομοθεσία 
περί ζωοτροφών και τροφίμων και προς τους κανόνες 
για την υγεία και την καλή διαβίωση των ζώων» όπως 
αυτός τροποποιήθηκε και ισχύει. 

6. Τον Κανονισμό (ΕΚ) αριθ. 1069/2009 του Ευρωπαϊκού 
Κοινοβουλίου και του Συμβουλίου, της 21 ης Οκτωβρίου 
2009, περί υγειονομικών κανόνων για ζωικά υποπροϊό¬ 
ντα και παράγωγα προϊόντα που δεν προορίζονται για 
κατανάλωση από τον άνθρωπο και για την κατάργηση 
του Κανονισμού (ΕΚ) αριθ. 1774/2002 (κανονισμός για 
τα ζωικά υποπροϊόντα). 

7. Τον Κανονισμό (ΕΕ) αριθ. 142/2011 της Επιτροπής, 
της 25 ης Φεβρουάριου 2011, για την εφαρμογή του Κα¬ 
νονισμού (ΕΚ) αριθ. 1069/2009 του Ευρωπαϊκού Κοινο¬ 


βουλίου και του Συμβουλίου περί υγειονομικών κανόνων 
για ζωικά υποπροϊόντα και παράγωγα προϊόντα που δεν 
προορίζονται για κατανάλωση από τον άνθρωπο και 
για την εφαρμογή της οδηγίας 97/78/ΕΚ του Συμβου¬ 
λίου όσον αφορά ορισμένα δείγματα και τεμάχια που 
εξαιρούνται από κτηνιατρικούς ελέγχους στα σύνορα 
οι οποίοι αναφέρονται στην εν λόγω οδηγία. 

8. Τον Κανονισμό (ΕΕ) αριθ. 2017/894 της Επιτροπής 
«για την τροποποίηση των παραρτημάτων III και VII του 
κανονισμού (ΕΚ) αριθ. 999/2001 του Ευρωπαϊκού Κοινο¬ 
βουλίου και του Συμβουλίου όσον αφορά τη γονοτυπική 
ανάλυση των προβατοειδών». 

9. Την απόφαση αριθ. 2002/1003/ΕΚ της Επιτροπής 
«για τον καθορισμό ελάχιστων απαιτήσεων για τη διε¬ 
ξαγωγή έρευνας των γονότυπων της πρωτεΐνης πριόν 
σε φυλές προβάτων». 

10. Το νόμο 248/1914 (Α' 110), άρθρο 23 όπως αντι- 
καταστάθηκε από το άρθρο 13 του νόμου 2538/1997 
(Α' 242). 

11 .Τις διατάξεις του άρθρου 90 του Κώδικα Νομοθεσί¬ 
ας, «Κυβέρνηση και Κυβερνητικά Όργανα», όπως κωδι- 
κοποιήθηκε και τέθηκε σε ισχύ με το π.δ. 63/2005 (Α' 98). 

12. Τις διατάξεις του άρθρου 1 του π.δ. 133/1992 (Α' 
66), «Επιβολή υγειονομικών και λοιπών μέτρων για την 
προστασία και εξυγίανση της κτηνοτροφίας από λοιμώ¬ 
δη και παρασιτικά νοσήματα». 

13. Την υπ' αριθ. Υ200/21 -11-2016 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β' 3755), όπως τροποποιήθηκε με την υπ' 
αριθμ. 92/29.11.2017 Απόφαση του Πρωθυπουργού 
(Β'4195). 

14. Την υπουργική απόφαση 729/23133/01.03.2017 
(ΦΕΚ 837/Β715.03.2017) «Πρόγραμμα Επιτήρησης, Ελέγ¬ 
χου και Εξάλειψης των Μεταδοτικών Σπογγωδών Εγκε- 
φαλοπαθειών (ΜΣΕ) στα μικρά μηρυκαστικά». 

15. Τον νόμο 4235/2014 (Α'32) «Διοικητικά μέτρα, δι¬ 
αδικασίες και κυρώσεις στην εφαρμογή της ενωσιακής 
και εθνικής νομοθεσίας στους τομείς των τροφίμων, των 
ζωοτροφών και της υγείας και προστασίας των ζώων και 
άλλες διατάξεις αρμοδιότητας του Υπουργείου Αγροτι¬ 
κής Ανάπτυξης και Τροφίμων». 

16. Το γεγονός ότι από την απόφαση αυτή δεν προ- 
καλείται δαπάνη και η προκαλούμενη δαπάνη για την 
εφαρμογή του προγράμματος μέχρι το τέλος του 2018 

θα καθοριστεί με κοινή απόφαση των Υπουργών Οικο¬ 
νομικών και Αγροτικής Ανάπτυξης και Τροφίμων και θα 
καλυφθεί από τον τακτικό Προϋπολογισμό (Κ.Α. 5329 
Φ29/110), με κοινοτική συγχρηματοδότηση από την 
Ευρωπαϊκή Ένωση. 

17. Την από 13/3/2018 εισήγηση της Διεύθυνσης Υγεί¬ 
ας των Ζώων, αποφασίζουμε: 

Άρθρο 1 

Διάρκεια - Σκοποί - Στόχοι 
Με την παρούσα απόφαση: 

(α) Εγκρίνεται η εφαρμογή του Προγράμματος Επιτή¬ 
ρησης, Ελέγχου και Εξάλειψης των Μεταδοτικών Σπογ¬ 
γωδών Εγκεφαλοπαθειών (ΜΣΕ) στα μικρά μηρυκαστικά 
σε όλη την Ελληνική Επικράτεια για το έτος 2018. 

(β) Καθορίζονται οι λεπτομέρειες εφαρμογής του 
Προγράμματος Επιτήρησης, Ελέγχου και Εξάλειψης 
των Μεταδοτικών Σπογγωδών Εγκεφαλοπαθειών (ΜΣΕ) 
στα μικρά μηρυκαστικά σύμφωνα με τις απαιτήσεις του 
Κανονισμού (ΕΚ) αριθ. 999/2001, όπως τροποποιήθηκε 
τελευταία και ισχύει. 

Στόχοι του προγράμματος είναι: 

(α) Η συστηματική έρευνα και η διαφορική διάγνω¬ 
ση, με την εφαρμογή των κατάλληλων εργαστηριακών 
τεχνικών, των ΜΣΕ στα μικρά μηρυκαστικά, μέσω της 
ενεργητικής και της παθητικής επιτήρησης. 

(β) Επί θετικού αποτελέσματος, η εκρίζωση της δι- 
απιστωθείσας εστίας Τρομώδους Νόσου (Κλασικής ή 
Άτυπης) ή ΣΕΒ, ο έλεγχος και η αποτροπή της διασποράς 
του αιτιολογικού παράγοντα. 

(γ) Η αποτροπή της εισόδου του αιτιολογικού παρά¬ 
γοντα της ΣΕΒ στη διατροφική αλυσίδα του ανθρώπου 
και των ζώων. 

Άρθρο 2 

Ορισμοί 

Για τους σκοπούς της παρούσας απόφασης ισχύουν 
οι ορισμοί του Κανονισμού (ΕΚ) αριθ. 999/2001, όπως 
τροποποιήθηκε τελευταία και ισχύει, και ειδικότερα: 

(α) Μεταδοτική Σπογγώδης Εγκεφαλοπάθεια (ΜΣΕ) 
στα μικρά μηρυκαστικά είναι το κρούσμα Μεταδοτικής 
Σπογγώδους Εγκεφαλοπάθειας που ανιχνεύτηκε σε 
πρόβατο ή αίγα κατόπιν δοκιμής επιβεβαίωσης για μη 
φυσιολογική πρωτεΐνη ΡτΡ. 

(β) Κρούσμα Τρομώδους Νόσου είναι το επιβεβαιω¬ 
μένο κρούσμα Μεταδοτικής Σπογγώδους Εγκεφαλο- 
πάθειας σε πρόβατο ή αίγα, όπου έχει αποκλεισθεί το 
ενδεχόμενο Σπογγώδους Εγκεφαλοπάθειας των Βοοει¬ 
δών (ΣΕΒ), σύμφωνα με τα κριτήρια που ορίζονται στο 
Τεχνικό Εγχειρίδιο του Κοινοτικού Εργαστηρίου Ανα¬ 
φοράς σχετικά με τον χαρακτηρισμό στελέχους ΜΣΕ 
σε μικρά μηρυκαστικά. Τα κρούσματα της Τρομώδους 
Νόσου κατηγοριοποιούνται σε κρούσματα Κλασικής ή 
Άτυπης Τρομώδους Νόσου, σύμφωνα με τα κριτήρια του 
Κοινοτικού Εργαστηρίου Αναφοράς. 

(γ) Κρούσμα — δείκτης είναι το πρώτο ζώο σε μία εκ¬ 
μετάλλευση ή σε μια επιδημιολογικούς ορισμένη ομάδα 
στο οποίο επιβεβαιώνεται μόλυνση από ΜΣΕ. 


(δ) Ως Ενεργητική επιτήρηση ορίζεται η επιτήρηση η 
οποία περιλαμβάνει τον έλεγχο των ζώων για τα οποία 
δεν έχει δηλωθεί υποψία προσβολής από ΜΣΕ, δηλαδή 
υγιή ζώα που σφάζονται για ανθρώπινη κατανάλωση, 
ζώα για τα οποία προέκυψαν ευρήματα κατά τον προ της 
σφαγής έλεγχο, ζώα που οδηγούνται σε επείγουσα σφα¬ 
γή, ζώα που οδηγούνται σε υποχρεωτική σφαγή λόγω 
λήψης μέτρων κατόπιν εμφάνισης κρούσματος ΜΣΕ, και 
νεκρά ζώα (ανεξαρτήτως αιτίας θανάτου), προκειμένου 
να προσδιορισθούν η εξέλιξη και ο επιπολασμός των 
ΜΣΕ σε ολόκληρη τη χώρα ή μια περιοχή. 

(ε) Ως Παθητική Επιτήρηση ορίζεται η επιτήρηση η 
οποία περιλαμβάνει τη δήλωση όλων των ζώων για τα 
οποία υπάρχει υποψία προσβολής από ΜΣΕ και τον υπο¬ 
χρεωτικό εργαστηριακό έλεγχο αυτών» στις περιπτώσεις 
κατά τις οποίες οι ΜΣΕ δεν μπορούν να αποκλεισθούν 
με κλινική διερεύνηση. 

(στ) Υποψία ΜΣΕ τίθεται όταν ένα ζωντανό ή νεκρό 
ζώο ή σφάγιο παρουσιάζει ή έχει παρουσιάσει νευρο- 
λογικές διαταραχές ή διαταραχές της συμπεριφοράς ή 
προοδευτική υποβάθμιση της γενικής του κατάστασης 
που συνδέεται με προσβολή του κεντρικού νευρικού 
συστήματος, και για το οποίο οι πληροφορίες που συλ- 
λέγονται από την κλινική εξέταση, την ανταπόκριση σε 
θεραπευτική αγωγή, τη νεκροψία - νεκροτομή και την 
εργαστηριακή εξέταση, πριν ή μετά τον θάνατο, δεν επι¬ 
τρέπουν άλλη διάγνωση. Επιπλέον, υποψία ΜΣΕ τίθεται 
και επί θετικού αποτελέσματος μιας ταχείας ανοσολο- 
γικής δοκιμής, 

(ζ) Δειγματοληψία είναι η λήψη δειγμάτων, τα οποία 
εξασφαλίζουν την στατιστικώς ορθή αντιπροσωπευτικό- 
τητα, από ζώα ή από το περιβάλλον τους ή από προϊόντα 
ζωικής προέλευσης, με σκοπό τη διάγνωση νόσου, τον 
καθορισμό γενεαλογικών σχέσεων, την επιτήρηση της 
υγείας ή τον έλεγχο απουσίας μικροβιολογικών παρα¬ 
γόντων ή ορισμένων υλικών σε προϊόντα ζωικής προ¬ 
έλευσης. 

(η) Ταχείες δοκιμές είναι οι διαγνωστικές μέθοδοι που 
περιγράφονται στο Παράρτημα X του Κανονισμού (ΕΚ) 
αριθ. 999/2001, καθώς και στο Παράρτημα I της παρού¬ 
σας, τα αποτελέσματα των οποίων γίνονται γνωστά εντός 
24 ωρών. 

(θ) Εγχειρίδιο Οδηγιών Εφαρμογής του Προγράμμα¬ 
τος των Μεταδοτικών Σπογγωδών Εγκεφαλοπαθειών 
(ΜΣΕ) στα μικρά μηρυκαστικά: είναι το ειδικό έντυπο 
υλικό του Τμήματος Άοιμωδών και Παρασιτικών Νοση¬ 
μάτων της Δ/νσης Υγείας των Ζώων που περιλαμβάνει 
κατευθυντήριες οδηγίες και τα υποδείγματα εγγράφων 
που απαιτούνται για την τεκμηρίωση της εφαρμογής του 
Προγράμματος των Μεταδοτικών Σπογγωδών Εγκεφα- 
λοπαθειών (ΜΣΕ) των μικρών μηρυκαστικών. 

(ι) Αιγοπρόβατα ηλικίας άνω των 18 μηνών είναι τα 
αιγοπρόβατα: 

- των οποίων η ηλικία επιβεβαιώνεται από τα μητρώα 
ή τα έγγραφα μετακίνησης που αναφέρονται στο σημείο 
1 β), γ) και δ) του άρθρου 3 του Κανονισμού (ΕΚ) αριθ. 
21/2004 του Συμβουλίου, ή 

- των οποίων περισσότεροι από δύο μόνιμοι κοπτήρες 
έχουν ανατείλει από τα ούλα. 

(ια) Γονότυπος της πρωτεΐνης Ρποητωνπροβατοειδών 
είναι ο συνδυασμός δύο αλληλόμορφων γονιδίων όπως 
περιγράφονται στο σημείο 1 του παραρτήματος I της 
απόφασης 2002/1003/ΕΚ της Επιτροπής. 

Άρθρο 3 

Αρχές και Φορείς εμπλεκόμενοι στο Πρόγραμμα - 

Αρμοδιότητες και Υποχρεώσεις 
Στον σχεδίασμά και την εφαρμογή του Προγράμματος 
συμμετέχουν οι ακόλουθες Αρχές και Φορείς, με τις αντί¬ 
στοιχες κατά περίπτωση υποχρεώσεις και αρμοδιότητες: 

1. Τμήμα Λοιμωδών και Παρασιτικών Νοσημάτων της 
Διεύθυνσης Υγείας των Ζώων της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τροφίμων (Κεντρική Αρμόδια Αρχή): 

(α) Μεριμνά για το συντονισμό και τη διαχείριση του 
Προγράμματος σε ολόκληρη την Χώρα, τόσο κατά τις 
επιμέρους διατάξεις του, όσο και στο σύνολό του. 

(β) Ορίζει ως υπεύθυνο του Προγράμματος έναν 
κτηνίατρο, υπάλληλο του Τμήματος, με απόφαση του 
Προϊσταμένου της Διεύθυνσης Υγείας των Ζώων του 
Υπουργείου Αγροτικής Ανάπτυξης και Τροφίμων. 

(γ) Σε συνεργασία με τις Αρχές και τους Φορείς του πα¬ 
ρόντος άρθρου, συλλέγει, επεξεργάζεται και ερμηνεύει 
τα κλινικά, εργαστηριακά και επιδημιολογικά στοιχεία 
που προκύπτουν από την εφαρμογή του προγράμματος 
σε τοπικό, περιφερειακό και εθνικό επίπεδο. 

(δ) Συνδράμει τις αρμόδιες Κτηνιατρικές Αρχές των 
ΠΕ στην οργάνωση του ετήσιου προγραμματισμού των 
δειγματοληψιών, όταν αυτό ζητηθεί, καθώς και στην 
αποτελεσματικότερη διενέργεια της επιδημιολογικής 
έρευνας στα θετικά με Τρομώδη Νόσο κοπάδια. 

(ε) Εισηγείται ή/και λαμβάνει κατάλληλα νομοθετικά 
και διοικητικά μέτρα σε εθνικό επίπεδο για την επίτευξη 
των στόχων του Προγράμματος. 

(στ) Χειρίζεται όλα τα θέματα που σχετίζονται με τα 
αντικείμενα, τους στόχους και τα αποτελέσματα του 
Προγράμματος, και παρέχει στα αρμόδια Κοινοτικά 
Όργανα και τους Διεθνείς Οργανισμούς τα απαραίτητα 
κάθε φορά στοιχεία. 

(ζ) Εισηγείται τον ορισμό των Φορέων εφαρμογής του 
Προγράμματος και τον προσδιορισμό των αρμοδιοτή¬ 
των και υποχρεώσεων αυτών, ανάλογα με τις ανάγκες 
του Προγράμματος. 

(η) Οργανώνει και συμμετέχει σε εκπαιδεύσεις και 
ενημερώσεις κτηνιάτρων και κτηνοτροφών που διορ- 
γανώνονται ανά την Χώρα για την ευαισθητοποίηση και 
αποτελεσματικότερη διάγνωση και εφαρμογή του προ¬ 
γράμματος των ΜΣΕ στα μικρά μηρυκαστικά. 

2. Εθνικό Εργαστήριο Αναφοράς ΜΣΕ 

2.1 Ορισμός Εθνικού Εργαστηρίου Αναφοράς ΜΣΕ 
Το Κτηνιατρικό Εργαστήριο Λάρισας της Δ/νσης 
Κτηνιατρικού Κέντρου Θεσσαλονίκης του Υπουργείου 
Αγροτικής Ανάπτυξης και Τροφίμων, ορίζεται ως Εθνικό 
Εργαστήριο Αναφοράς για: 

(α) τις ταχείες ανοσολογικές διαγνωστικές μεθόδους 
που εφαρμόζονται στην Ελλάδα, όπως καθορίζονται 
στο Παράρτημα X του Κανονισμού (ΕΚ) αριθ. 999/2001, 
όπως τροποποιήθηκε και ισχύει, και στο Παράρτημα I 
της παρούσας, 


(β) τις επιβεβαιωτικές δοκιμές με ανοσοκαθήλωση 
(\λ/65ϊ6γπ 61οι), για την επιβεβαίωση των θετικών στις 
ταχείες δοκιμές για ΜΣΕ δειγμάτων προβάτων και αιγών, 
καθώς και των δειγμάτων κλινικώς υπόπτων ως προς την 
τρομώδη νόσο προβάτων και αιγών, 

(γ) τον διαχωρισμό μεταξύ ΣΕΒ και Τρομώδους Νόσου, 
με μοριακές δοκιμές ανοσοκαθήλωσης υψηλής ευαι¬ 
σθησίας, σε επιβεβαιωμένα θετικά δείγματα προβάτων 
και αιγών, 

(δ) τον διαχωρισμό με δοκιμή ανοσοκαθήλωσης της 
Κλασικής από την Άτυπη μορφή τηςΤρομώδους Νόσου, 
(ε) τις γονοτυπικές αναλύσεις στα δείγματα εγκεφαλι¬ 
κού ιστού ή αίματος προβάτων. 

2.2 Αρμοδιότητες και Υποχρεώσεις του Εθνικού Εργα¬ 
στηρίου Αναφοράς ΜΣΕ 

Κατά την εφαρμογή του Προγράμματος, το Εθνικό 
Εργαστήριο Αναφοράς ΜΣΕ έχει τις ακόλουθες αρμοδι¬ 
ότητες και υποχρεώσεις: 

(α) Προβαίνει σε εξέταση δειγμάτων εγκεφαλικού 
ιστού από κλινικώς ύποπτα πρόβατα και αίγες, τα οποία 
αποστέλλονται από ολόκληρη την ελληνική επικράτεια, 
με ταχείες ανοσολογικές δοκιμές και επιβεβαιωτικές δο¬ 
κιμές ανοσοκαθήλωσης (ννοεΐθίτι 6Ιοΐ). 

(β) Προβαίνει σε επιβεβαιωτικές δοκιμές σε θετικά 
δείγματα. 

(γ) Προβαίνει σε διάκριση μεταξύ της ΣΕΒ και τηςΤρο¬ 
μώδους Νόσου (άΨςΐΊΐΓΉηΒΐοΐΎ ΐθ5ΐ), σε επιβεβαιωμένα 
θετικά δείγματα, με την εφαρμογή της μοριακής δοκι¬ 
μής 6ΕΑ, για την οποία πήρε έγκριση από το Κοινοτικό 
Εργαστήριο Αναφοράς μετά από επιτυχείς εξετάσεις.Τα 
παραπάνω δείγματα είναι τα θετικά στις ταχείες δοκιμές 
δείγματα, τα οποία εξετάστηκαν από τα Εξουσιοδοτη¬ 
μένα Εργαστήρια και προωθήθηκαν προςτο Εθνικό Ερ¬ 
γαστήριο Αναφοράς ΜΣΕ, με σκοπό την επιβεβαίωση 
του θετικού αποτελέσματος και τον αποκλεισμό της ΣΕΒ. 

(δ) Προβαίνει σε γονοτυπικές αναλύσεις σε δείγματα 
αίματος προβάτων από εκμεταλλεύσεις μολυσμένες με 
Τρομώδη Νόσο. 

(ε) Προβαίνει σε γονοτυπικές αναλύσεις σε δείγματα 
αίματος στο πλαίσιο του προγράμματος αναπαραγωγής 
ανθεκτικών προβάτων έναντι τηςΚλασικήςΤρομώδους 
Νόσου και γενικότερα σε κριούς αναπαραγωγής. 

(στ) Μία φορά κάθε τρία έτη και εντός χρονικού δι¬ 
αστήματος ενός έτους, προβαίνει σε γονοτυπικές ανα¬ 
λύσεις σε τουλάχιστον 1560 δείγματα προβάτων (αίμα 
ή εγκεφαλικός ιστός) που προέρχονται από εκμεταλ¬ 
λεύσεις που δε συμμετέχουν στο πρόγραμμα αναπα¬ 
ραγωγής ανθεκτικών προβάτων έναντι της Κλασικής 
Τρομώδους Νόσου. 

(ζ) Παρακολουθεί και ενημερώνεται επί των διεθνών 
εξελίξεων στο πεδίο της διάγνωσης των ΣΕΒ-ΜΣΕ, καθώς 
και της γονοτυπικής διάγνωσης και των σχετικών θεμά¬ 
των, έτσι ώστε να είναι σε θέση να προτείνει, εφόσον 
απαιτείται, τις κατάλληλες τροποποιήσεις στην εφαρ¬ 
μογή του Προγράμματος, και να παρέχει πληροφορίες 
και διευκρινίσεις τεχνικού χαρακτήρα. 

(η) Προωθεί, όποτε κριθεί αναγκαίο, επιβεβαιωμένα 
θετικά δείγματα εγκεφαλικού ιστού, από πρόβατα και 
αίγες, στο Κοινοτικό Εργαστήριο Αναφοράς για ιστοπα- 
θολογικές και ανοσοϊστοχημικές εξετάσεις. 

(θ) Ενημερώνει άμεσα τηλεομοιοτυπικούς και κατόπιν 
εγγράφως την αρμόδια Κτηνιατρική Αρχή σχετικά με 
τα αποτελέσματα των εξετάσεων που πραγματοποιεί, 
χρησιμοποιώντας τα κατάλληλα υποδείγματα εγγράφων 
του Εγχειριδίου Οδηγιών Εφαρμογής του Προγράμματος 
των ΜΣΕ στα μικρά μηρυκαστικά. 

(ι) Σε συνεργασία με τις Αρχές και τους Φορείς του πα¬ 
ρόντος άρθρου, επεξεργάζεται και ερμηνεύει τα αποτε¬ 
λέσματα που προκύπτουν από την εφαρμογή του Προ¬ 
γράμματος από όλα τα Εξουσιοδοτημένα Εργαστήρια, 
και ενημερώνει και προωθεί αυτά στο Τμήμα Λοιμωδών 
και Παρασιτικών Νοσημάτων της Δ/νσης Υγείας των 
Ζώων της Γενικής Διεύθυνσης Κτηνιατρικής του Υπουρ¬ 
γείου Ανάπτυξης και Τροφίμων, το οποίο είναι υπεύθυνο 
για τον συντονισμό του Προγράμματος. 

(ια) Συνδράμει τις αρμόδιες Κτηνιατρικές Αρχές των ΠΕ 
στη διενέργεια επιδημιολογικής διερεύνησης επί θετικού 
αποτελέσματος. 

(ιβ) Τηρεί αρχείο των εξετάσεων που πραγματοποιεί και 
των ενεργειών στις οποίες προβαίνει κατ'εφαρμογή του 
Προγράμματος και ενημερώνει τη βάση δεδομένων που 
τηρείται στην Κεντρική Υπηρεσία, τακτικά μεν ανά μήνα, 
έκτακτα δε επί κάθε θετικού ή ύποπτου αποτελέσματος. 

(ιγ) Διατηρεί στελέχη από θετικά δείγματα για οποια¬ 
δήποτε διερεύνηση, 

(ιδ) Συνεργάζεται με τα Εξουσιοδοτημένα για τη διά¬ 
γνωση των ΜΣΕ Εργαστήρια με σκοπό: 

(ιδα) τον συντονισμό για ομοιόμορφη εφαρμογή και 
ερμηνεία των αποτελεσμάτων των διαγνωστικών δοκι¬ 
μών των ΜΣΕ, 

(ιδβ) την πιστοποίηση της ορθής εφαρμογής των δια¬ 
γνωστικών δοκιμών των ΜΣΕ, 

(ιδγ) την οργάνωση μίας (1) τουλάχιστον διεργαστηρι- 
ακής συγκριτικής δοκιμής (ίηΐθΐ'-Ιθόοΐ'θΐοΐ'γ ρΓοίίςίθηςγ 
ΐθ5ΐ) κατ’ έτος, για την επιβεβαίωση της ικανότητας και 
της αξιοπιστίας των αποτελεσμάτων των Εξουσιοδοτη¬ 
μένων Εργαστηρίων των ΜΣΕ, 

(ιδδ) την οργάνωση μίας τουλάχιστον επιτόπιας επί¬ 
σκεψης σε κάθε Εξουσιοδοτημένο Εργαστήριο των ΜΣΕ 
κατ’ έτος, 

(ιδε) την οργάνωση τουλάχιστον μίας (1) κατ’ έτος 
κοινής συνάντησης όλων των Εξουσιοδοτημένων Ερ¬ 
γαστηρίων των ΜΣΕ. 

(ιε) Συνεργάζεται με το Κοινοτικό Εργαστήριο Ανα¬ 
φοράς για οποιαδήποτε καινούργια δεδομένα αναφο¬ 
ρικά με τις διαγνωστικές δοκιμές κ» υφίσταται έλεγχο 
από αυτό, με δοκιμασίες αξιολόγησης ικανοτήτων 
(ρΓοίίςίθηςγ ΐθ5ΐ5) για όλες τις διαγνωστικές δοκιμές 
που εφαρμόζονται. 

(ιστ) Συνεργάζεται με τις αρμόδιες Κεντρικές Αρχές 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων και παρέχει την 
συνδρομή του σε επιθεωρήσεις ή άλλους ελέγχους που 
πραγματοποιούνται στη χώρα από υπηρεσίες της Ευ¬ 
ρωπαϊκής Ένωσης. 

(ιζ) Συμμετέχει σε συναντήσεις που πραγματοποιού¬ 
νται στο πλαίσιο του συντονισμού και της εποπτείας των 
ΜΣΕ μεταξύ της Δ/νσης Υγείας των Ζώων, των Εργαστη¬ 
ρίων και των Κτηνιατρικών Αρχών που συμμετέχουν στο 
Πρόγραμμα. 


(ιη) Συνεργάζεται με τις Αρχές και τους Φορείς που 
συμμετέχουν στο πρόγραμμα δημιουργίας ανθεκτικών 
γονότυπων. 

(ιθ) Οργανώνει και συμμετέχει, σε συνεργασία με την 
Κεντρική Αρμόδια Αρχή, σε εκπαιδεύσεις και ενημερώ¬ 
σεις κτηνιάτρων και κτηνοτροφών που διοργανώνονται 
ανά την Χώρα για την ευαισθητοποίηση, αποτελεσματι¬ 
κότερη διάγνωση και εφαρμογή του Προγράμματος των 
ΜΣΕ στα μικρά μηρυκαστικά. 

3. Εξουσιοδοτημένα Εργαστήρια για τη διάγνωση των 
ΜΣΕ με ταχείες ανοσολογικές δοκιμές 

3.1 Ορισμός των Εξουσιοδοτημένων Εργαστηρίων των 
ΜΣΕ για ταχείες ανοσολογικές δοκιμές 

Για την εφαρμογή ταχειών ανοσολογικών μεθόδων, 
για την διάγνωση των ΜΣΕ στα μικρά μηρυκαστικά, σε 
δείγματα εγκεφαλικού ιστού από: 

(α) πρόβατα και αίγες που σφάζονται για ανθρώπινη 
κατανάλωση, 

(β) νεκρά πρόβατα και αίγες, 

(γ) πρόβατα και αίγες μολυσμένων εκμεταλλεύσεων 
που θανατώνονται και καταστρέφονται, εξουσιοδοτού¬ 
νται τα ακόλουθα Εργαστήρια: 

(α)Το Κτηνιατρικό Εργαστήριο Ιωαννίνων της Δ/νσης 
Κτηνιατρικού Κέντρου Θεσσαλονίκης του Υπουργείου 
Αγροτικής Ανάπτυξης και Τροφίμων για πρόβατα και 
αίγες που προέρχονται από εκμεταλλεύσεις των νομών: 
Ιωαννίνων, Θεσπρωτίας, Κέρκυρας, Λευκάδας, Πρέβε¬ 
ζας, Άρτας, Αιτωλοακαρνανίας, Λάρισας, Τρικάλων και 
Καρδίτσας. 

(β)ΤοΤμήμα Μοριακής Διαγνωστικής, Αφθώδη Πυρε¬ 
τού, Ιολογικών, Ρικετσιακών και Εξωτικών Νοσημάτων 
της Δ/νσης Κτηνιατρικού Κέντρου Αθηνών του Υπουργεί¬ 
ου Αγροτικής Ανάπτυξης και Τροφίμων για πρόβατα και 
αίγες που προέρχονται από εκμεταλλεύσεις των νομών: 
Αττικής, Φθιώτιδας, Φωκίδας, Βοιωτίας, Ευρυτανίας, Εύ¬ 
βοιας, Ζακύνθου, Ηλείας, Μεσσηνίας, Αχάίας, Αρκαδίας, 
Λακωνίας, Κορίνθου, Αργολίδας, Χίου, Λέσβου, Σάμου, 
Κυκλάδων, Δωδεκανήσου, Κεφαλληνίας, Χανίων, Ρεθύ- 
μνου, Ηρακλείου και Λασιθίου, 

(γ)ΤοΤμήμα Ιολογικών - Ρικετσιακών Νοσημάτων και 
ΜΣΕ της Δ/νσης Κτηνιατρικού Κέντρου Θεσσαλονίκης 
του Υπουργείου Αγροτικής Ανάπτυξης και Τροφίμων για 
πρόβατα και αίγες που προέρχονται από εκμεταλλεύσεις 
των νομών: Έβρου, Ροδόπης, Ξάνθης, Δράμας, Καβάλας, 
Φλώρινας, Σερρών, Κιλκίς, Θεσσαλονίκης, Χαλκιδικής, 
Πέλλας, Ημαθίας, Πιερίας, Κοζάνης, Γρεβενών, Καστοριάς 
και Μαγνησίας. 

3.2 Αρμοδιότητες και Υποχρεώσεις των Εξουσιοδοτη¬ 
μένων Εργαστηρίων των ΜΣΕ για ταχείες ανοσολογικές 
δοκιμές 

Κατά την εφαρμογή του Προγράμματος τα Εξουσιο¬ 
δοτημένα Εργαστήρια της παραγράφου 

3.1 του παρόντος άρθρου, έχουν τις ακόλουθες αρμο¬ 
διότητες και υποχρεώσεις: 

(α) Εκτελούν ταχείες δοκιμές στα δείγματα εγκεφαλι¬ 
κού ιστού από: 

(αα) πρόβατα και αίγες που σφάζονται για ανθρώπινη 
κατανάλωση, 

(αβ) νεκρά πρόβατα και αίγες, 

(αγ) πρόβατα και αίγες μολυσμένων εκμεταλλεύσεων 
που θανατώνονται και καταστρέφονται, τα οποία λαμβά- 
νονται και αποστέλλονται από τις αρμόδιες Κτηνιατρικές 
Αρχές των ΠΕ αρμοδιότητάς τους. 

(β) Σε περίπτωση θετικού ή ύποπτου αποτελέσματος 
στην ταχεία διαγνωστική δοκιμή που εφαρμόζουν για τις 
ΜΣΕ, διαβιβάζουν τα δείγματα αυτά στο αρμόδιο Εθνικό 
Εργαστήριο Αναφοράς για επιβεβαίωση του αποτελέ¬ 
σματος. 

(γ) Ενημερώνουν άμεσατηλεομοιοτυπικούς και κατό¬ 
πιν εγγράφως, την αρμόδια Κτηνιατρική Αρχή σχετικά με 
τα αποτελέσματα των εξετάσεων που πραγματοποιούν 
χρησιμοποιώντας τα κατάλληλα υποδείγματα εγγράφων 
του Εγχειριδίου Οδηγιών Εφαρμογής του Προγράμματος 
των ΜΣΕ στα μικρά μηρυκαστικά. 

(δ) Συγκεντρώνουν δείγματα εγκεφαλικού ιστού προ¬ 
βάτων, αρνητικά στις ταχείες δοκιμές, τα οποία προω¬ 
θούν στο Εθνικό Εργαστήριο Αναφοράς για τις ΜΣΕ για 
γονοτυπικές αναλύσεις. 

(ε) Τηρούν αρχείο των εξετάσεων που πραγματο¬ 
ποιούν και των ενεργειών στις οποίες προβαίνουν κατ’ 
εφαρμογή του Προγράμματος και καταχωρούν άμεσα 
τα αποτελέσματα των αναλύσεων τους στην ψηφιακή 
εφαρμογή «Εργαστηριακά ΣΕΒ - ΜΣΕ» του ΟΠΣ Κτηνια¬ 
τρικής, και κατά προτεραιότητα για κάθε θετικό ή ύποπτο 
αποτέλεσμα ταχείας δοκιμής. 

(στ) Συνεργάζονται με το Εθνικό Εργαστήριο Αναφο¬ 
ράς για τις ΜΣΕ με σκοπό: 

(στα) την ομοιόμορφη εφαρμογή και ερμηνεία των 
αποτελεσμάτων των διαγνωστικών δοκιμών των ΜΣΕ, 
(στβ) την πιστοποίηση της ορθής εφαρμογής των δια¬ 
γνωστικών δοκιμών των ΜΣΕ, και συμμετέχουν για την 
επίτευξη των παραπάνω σκοπών, σε μία (1) τουλάχιστον 
διεργαστηριακή συγκριτική δοκιμή (ίηΐθΐ'-Ιθόοΐ'θΐοΐ'γ 
ρΓοίίείθπεγ ΐθ$ΐ) κατ' έτος, για την επιβεβαίωση της ικα¬ 
νότητάς τους και της αξιοπιστίας των αποτελεσμάτων 
τους. 

(ζ) Συνεργάζονται και συμμετέχουν στην οργάνωση 
μίας (1) τουλάχιστον κατ' έτος κοινής συνάντησης όλων 
των Εξουσιοδοτημένων Εργαστηρίων των ΜΣΕ και του 
Εθνικού Εργαστηρίου Αναφοράς για τις ΜΣΕ, για ενημέ¬ 
ρωση και εκπαίδευση, στις εγκαταστάσεις του δεύτερου, 
και δέχονται μία (1) τουλάχιστον κατ' έτος επιτόπια επί¬ 
σκεψη από το Εθνικό Εργαστήριο Αναφοράς. 

(η) Συνεργάζονται με τις αρμόδιες Κεντρικές Αρχές 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων και παρέχουν την 
συνδρομή τους σε επιθεωρήσεις ή άλλους ελέγχους που 
πραγματοποιούνται στην Χώρα από υπηρεσίες της Ευ¬ 
ρωπαϊκής Ένωσης. 

(θ) Συνεργάζονται και συμμετέχουν σε συναντήσεις 
που πραγματοποιούνται στο πλαίσιο του συντονισμού 
και της εποπτείαςτων ΣΕΒ-ΜΣΕ μεταξύ της Δ/νσης Υγεί¬ 
ας των Ζώων, των Εργαστηρίων και των Κτηνιατρικών 
Αρχών που συμμετέχουν στο Πρόγραμμα. 

4.Τμήμα Μεθόδων, Σχεδιασμού, Διοίκησης Έργων και 
Ανάπτυξης Πληροφοριακών Συστημάτων και Ψηφιακών 
Υπηρεσιών της Δ/νσης Ηλεκτρονικής Διακυβέρνησης 
του ΥΠΑΑΤ 


(α) Είναι υπεύθυνο για τον σχεδίασμά, την υλοποίηση, 
την βελτίωση και την τεχνική υποστήριξη της ψηφιακής 
εφαρμογής για την καταχώρηση των δειγματοληψιών 
των ΜΣΕ, καθώς και την ανάπτυξη νέων εφαρμογών που 
θα υποστηρίξουν το σύνολο των δράσεων του Προγράμ¬ 
ματος των ΜΣΕ. 

(β) Είναι υπεύθυνο για την εκπαίδευση των κτηνιάτρων 
στην χρήση των συγκεκριμένων εφαρμογών. 

Υπεύθυνο για την διαχείριση των εφαρμογών, καθώς 
και των πληροφοριών που προέρχονται από αυτές, είναι 
το Τμήμα Λοιμωδών και Παρασιτικών Νοσημάτων της 
Δ/νσης Υγείας των Ζώων. 

5. Δ/νσεις Κτηνιατρικής των Γενικών Δ/νσεων Περι¬ 
φερειακής Αγροτικής Οικονομίας και Κτηνιατρικής των 
Περιφερειών 

Είναι υπεύθυνες για την εποπτεία, τον συντονισμό και 
την αξιολόγηση της πορείας του προγράμματος ΜΣΕ 
στην περιοχή αρμοδιότητας τους και συνεργάζονται με 
τα Τμήματα Κτηνιατρικής των Δ/νσεων Αγροτικής Οικο¬ 
νομίας και Κτηνιατρικής (ΔΑΟΚ) των Π Ε της περιοχής 
αρμοδιότητας τους, όπως επίσης και με την Κεντρική 
Αρμόδια Αρχή. 

6. Τμήματα Κτηνιατρικής των Δ/νσεων Αγροτικής Οι¬ 
κονομίας και Κτηνιατρικής των Περιφερειακών Ενοτήτων 

Τα Τμήματα Κτηνιατρικής των ΔΑΟΚ των ΠΕ είναι υπεύ¬ 
θυνα για την οργάνωση, συντονισμό και εφαρμογή της 
ενεργητικής και παθητικής επιτήρησης και των μέτρων 
εξάλειψης των ΜΣΕ στα μικρά μηρυκαστικά, συμπερι- 
λαμβανομένης και της επιβολής των κυρώσεων του νό¬ 
μου 4235/2014 (ΦΕΚ Α’ 32), στην περιοχή αρμοδιότητάς 
τους. 

Ειδικότερα έχουν τις παρακάτω υποχρεώσεις και αρ¬ 
μοδιότητες: 

(α) Ορίζουν με Απόφαση τον υπεύθυνο του Προγράμ¬ 
ματος επιτήρησης των ΜΣΕ στα μικρά μηρυκαστικά της 
ΠΕ αρμοδιότητάς τους, το όνομα του οποίου γνωστοποι¬ 
ούν, μαζί με τα πλήρη στοιχεία επικοινωνίας του, στην 
Κεντρική Αρμόδια Αρχή. 

(β) Για την επίτευξη των ετήσιων στόχων, προγραμμα¬ 
τίζουν για τα πρόβατα και τις αίγες που σφάζονται για αν¬ 
θρώπινη κατανάλωση, στα σφαγεία της περιοχής αρμοδι¬ 
ότητάς τους, τις μηνιαίες δειγματοληψίες του προσεχούς 
έτους, πριν την λήξη του τρέχοντος, σε συνεργασία με 
τα Τοπικά Αγροτικά Κτηνιατρεία ή Κέντρα Κτηνιατρικών 
Υπηρεσιών της περιοχής αρμοδιότητάς τους. 

(γ) Συλλέγουν και αποστέλλουν τον απαιτούμενο, 
για την περιοχή αρμοδιότητας τους, αριθμό δειγμάτων 
εγκεφαλικού ιστού από σφαγμένα, νεκρά ή κλινικά ύπο¬ 
πτα πρόβατα και αίγες, ακολουθώντας τις διαδικασίες 
που περιγράφονται και χρησιμοποιώντας τα κατάλληλα 
υποδείγματα εγγράφων που περιέχονται στο Εγχειρίδιο 
Οδηγιών Εφαρμογής του Προγράμματος των ΜΣΕ στα 
μικρά μηρυκαστικά. Σε περίπτωση καταστροφής ζώων 
από μολυσμένη εκμετάλλευση, τα δείγματα συλλέγονται 
από την υπηρεσία στην αρμοδιότητα της οποίας υπά¬ 
γεται η μολυσμένη εκμετάλλευση. Τονίζεται πως στην 
περίπτωση νεκρών ζώων από θετικές εκμεταλλεύσεις 
την δειγματοληψία διενεργούν μόνο κτηνίατροι των 
Κτηνιατρικών Αρχών της ΠΕ. 

(δ) Καταχωρούν άμεσα τις δειγματοληψίες στην ψη¬ 
φιακή εφαρμογή «Εργαστηριακά ΣΕΒ - ΜΣΕ» του ΟΠΣ 
Κτηνιατρικής, και κατά προτεραιότητα τις κλινικές υπο¬ 
ψίες, τις επείγουσες σφαγές, τα ζώα των θετικών εκμε¬ 
ταλλεύσεων και τα ζώα που προορίζονται για ανθρώπινη 
κατανάλωση. 

(ε) Συλλέγουν και αποστέλλουν για γονοτυπικό έλεγχο 
δείγματα αίματος από πρόβατα θετικών εκμεταλλεύσε¬ 
ων που εντάσσονται στο Πρόγραμμα, ακολουθώντας τις 
διαδικασίες που περιγράφονται στο Εγχειρίδιο Οδηγιών 
εφαρμογής του Προγράμματος των ΜΣΕ στα μικρά μη- 
ρυκαστικά και παρέχουν συμβουλευτική υποστήριξη 
στους κτηνοτρόφους για την επιλογή των ανθεκτικών 
γονότυπων και την απομάκρυνση των ευαίσθητων γο- 
νότυπων, μετά την λήψη των αποτελεσμάτων των γονο¬ 
τυπικών αναλύσεων στην εν λόγω εκμετάλλευση. 

(στ) Διατηρούν ατομικό αρχείο για κάθε μία ύποπτη 
ή θετική στην Τρομώδη Νόσο εκμετάλλευση, το οποίο 
περιλαμβάνει τα δελτία εξέτασης όλων των νεκρών και 
σφαγμένων ζώων της εκμετάλλευσης, και τηρούν μη¬ 
τρώο στο οποίο καταγράφονται όλες οι ενέργειες που 
πραγματοποιούνται σε κάθε θετική εκμετάλλευση κατ' 
εφαρμογή του παρόντος Προγράμματος, και τα αποτε¬ 
λέσματα αυτών των ενεργειών. Ιδιαίτερα στις περιπτώ¬ 
σεις εκμεταλλεύσεων που εντάσσονται στο πρόγραμμα 
εντατικής επιτήρησης, διατηρούν ειδικό αρχείο με τις εν 
λόγω εκμεταλλεύσεις, το οποίο περιλαμβάνει την ανά¬ 
λογη τεκμηρίωση για τους λόγους και τα κριτήρια που 
δικαιολογούν την απόφαση ένταξης τους στο πρόγραμ¬ 
μα αυτό. Καταρτίζουν κατάσταση με πλήρη στοιχεία, 
συμπεριλαμβανομένων των γεωγραφικών συντεταγμέ¬ 
νων, των θετικών εκμεταλλεύσεων που ήδη υπάρχουν, 
καθώς και των νέων θετικών που προκύπτουν κατά την 
διάρκεια του έτους. Η συγκεκριμένη κατάσταση καθο¬ 
ρίζεται με εγκύκλιο της Κεντρικής Αρμόδιας Αρχής και 
αποστέλλεται σε αυτήν ανά εξάμηνο. 

(ζ) Συνεργάζονται τόσο με το Εθνικό Εργαστήριο Ανα¬ 
φοράς ΜΣΕ, όσο και με το Τμήμα λοιμωδών και Παρα- 
σιτικών Νοσημάτων της Διεύθυνσης Υγείας των Ζώων 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων, για την αποτελε¬ 
σματικότερη διενέργεια της επιδημιολογικής έρευνας 
στις θετικές εκμεταλλεύσεις. 

(η) Επιβλέπουν και πιστοποιούν την ορθή εφαρμογή 
καθαρισμού και απολύμανσης σε κάθε εκμετάλλευση με 
θετικό κρούσμαΤρομώδους Νόσου. 

(θ) Κοινοποιούν στο Τμήμα Λοιμωδών και Παρασι- 
τικών Νοσημάτων της Διεύθυνσης Υγείας των Ζώων 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων, τα κατάλληλα δι¬ 
οικητικά έγγραφα που περιλαμβάνονται στο Εγχειρίδιο 
Οδηγιών Εφαρμογής του Προγράμματος ΜΣΕ στα μικρά 
μηρυκαστικά. 

(ι) Κοινοποιούν στους υπεύθυνους των εκμεταλλεύ¬ 
σεων προβάτων και αιγών τα αποτελέσματα των εργα¬ 
στηριακών εξετάσεων που διενεργούνται σε ζώα της 
εκμετάλλευσής τους και διατηρούν αντίγραφο όλων των 
εργαστηριακών εξετάσεων στον ατομικό φάκελο της 
εκμετάλλευσης. 


(ια) Επιβάλλουν τις προβλεπόμενες κυρώσεις, σε πε¬ 
ρίπτωση μη συμμόρφωσης με τις απαιτήσεις των διατά¬ 
ξεων της παρούσας απόφασης. Επιπλέον, διασφαλίζουν 
ότι στην περίπτωση χρήσης της παρέκκλισης που ανα- 
φέρεται στο σημείο (ε) της παραγράφου 2 του άρθρου 
8 της παρούσας, ο αριθμός των ζώων που προορίζονται 
για θανάτωση στο τέλος της περιόδου καθυστέρησης 
δεν είναι μεγαλύτερος από τον αριθμό αμέσως μετά την 
επιβεβαίωση του κρούσματος - δείκτη. 

(ιβ) Οργανώνουν και συμμετέχουν, σε συνεργασία με 
την Κεντρική Αρμόδια Αρχή, σε εκπαιδεύσεις και ενημε¬ 
ρώσεις κτηνιάτρων της περιοχής αρμοδιότητας τους, για 
την αποτελεσματικότερη διάγνωση και την εφαρμογή 
του προγράμματος των ΜΣΕ στα μικρά μηρυκαστικά. 

(ιγ) Οργανώνουν ενημερωτική εκστρατεία σε περιφε¬ 
ρειακό και τοπικό επίπεδο για την ευαισθητοποίηση της 
γεωργικής κοινότητας και της συναφούς βιομηχανίας 
σχετικά με τους στόχους, το περιεχόμενο και τις διαδι¬ 
κασίες του Προγράμματος. 

(ιδ) Ενημερώνουν το αρμόδιο Τμήμα της Δ/νσης Αγρο¬ 
τικής Οικονομίας και Κτηνιατρικής των Περιφερειακών 
Ενοτήτων, στο οποίο ανήκει ο Επόπτης Κυκλοφορίας 
Ζωοτροφών, για την ύπαρξη εκμετάλλευσης με θετικό 
κρούσμα Τρομώδους Νόσου, για την πραγματοποίηση 
δειγματοληψίας στις ζωοτροφές της εκμετάλλευσης ή/ 
και του προμηθευτή ζωοτροφών της συγκεκριμένης 
εκμετάλλευσης, τα αποτελέσματα και συμπεράσματα 
της οποίας συμπεριλαμβάνονται στην επιδημιολογική 
έρευνα που διεξάγουν. 

(ιε) Συνεργάζονται μετιςΔ/νσεις Κτηνιατρικής των Γε¬ 
νικών Δ/νσεων Περιφερειακής Αγροτικής Οικονομίας και 
Κτηνιατρικής των Περιφερειών, με στόχο την ορθότερη 
εφαρμογή του προγράμματος των ΜΣΕ. 

(ιστ) Συνεργάζονται με την Κεντρική Αρμόδια Αρχή 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων και παρέχουν την 
συνδρομή τους σε επιθεωρήσεις ή ελέγχους που πραγ¬ 
ματοποιούνται στη χώρα από υπηρεσίες της Ευρωπαϊκής 
Ένωσης. 

7. Οργανισμός Ελληνικών Γεωργικών Ασφαλίσεων 
(ΕΛΓΑ) 

Κατά τις αυτοψίες που διενεργούν στο πλαίσιο των 
αρμοδιοτήτων τους, οι κτηνίατροι του ΕΛΓΑ: 

(α) σε περίπτωση τραυματισμού ή ανάγκης για επεί¬ 
γουσα σφαγή ή κλινικής υποψίας για ΜΣΕ σε μικρά μη¬ 
ρυκαστικά, ενημερώνουν άμεσα την αρμόδια ΔΑΟΚ για 
τη διενέργεια δειγματοληψίας, 

(β) δύναται να πραγματοποιούν δειγματοληψίες εγκε¬ 
φαλικού ιστού σε νεκρά μικρά μηρυκαστικά, ακολουθώ¬ 
ντας τις διαδικασίες που περιγράφονται στο Εγχειρίδιο 
Οδηγιών Εφαρμογής του Προγράμματος των ΜΣΕ μι¬ 
κρών μηρυκαστικών, κατόπιν σχετικής συνεννόησης με 
τις κατά τόπους αρμόδιες ΔΑΟΚ. 

Οι αρμόδιες ΔΑΟΚ παραλαμβάνουν τα ανωτέρω δείγ¬ 
ματα από τα κατά τόπους υποκαταστήματα του Οργανι¬ 
σμού ΕΛΓΑ, τα αποστέλλουν προς εξέταση στα αρμόδια 
εργαστήρια και καταχωρούν τα στοιχεία των δειγματο¬ 
ληψιών στην ηλεκτρονική βάση του ΟΠΣ Κτηνιατρικής. 

8. Υπεύθυνοι εκμεταλλεύσεων προβάτων και αιγών 
Οι υπεύθυνοι όλων των εκμεταλλεύσεων προβάτων 

και αιγών της χώρας, συμπεριλαμβανομένων των κλει¬ 
στών ή πειραματικών ποιμνίων που διατηρούνται σε Κέ¬ 
ντρα, Ινστιτούτα ή Φορείς που τελούν υπό την εποπτεία 
εκπαιδευτικών ιδρυμάτων της χώρας ή του Υπουργείου 
Αγροτικής Ανάπτυξης και Τροφίμων, συμμετέχουν υπο¬ 
χρεωτικά στις δειγματοληψίες και υποχρεούνται: 

(α) να συνεργάζονται με τις Κτηνιατρικές Αρχές των 
Περιφερειακών Ενοτήτων, για την εφαρμογή του πα¬ 
ρόντος προγράμματος. Ειδικότερα, είναι υποχρεωμένοι 
να ενημερώνουν άμεσα (σε διάστημα μικρότερο των 24 
ωρών) τις Κτηνιατρικές Αρχές των ΠΕ σε κάθε περίπτωση: 

(αα) προβάτου ή αίγας που εμφανίζει νευρολογικές 
διαταραχές ή διαταραχές της συμπεριφοράς ή προοδευ¬ 
τική υποβάθμιση της γενικής κατάστασης που συνδέεται 
με προσβολή του κεντρικού νευρικού συστήματος, για 
περαιτέρω κλινική και εργαστηριακή διερεύνηση. 

(αβ) νεκρού προβάτου ή αίγας (άνω των 18 μηνών) 
στην εκμετάλλευση τους, για τη λήψη δείγματος εγκε¬ 
φαλικού ιστού. Τουλάχιστον ένα νεκρό πρόβατο ή αίγα 
από κάθε εκμετάλλευση πρέπει να διερευνάται εργα¬ 
στηριακά κάθε έτος. 

(β) Οι υπεύθυνοι εκμεταλλεύσεων προβάτων και αιγών 
είναι υποχρεωμένοι να διατηρούν στον ατομικό φάκελο 
της εκτροφής όλα τα αποτελέσματα των εργαστηριακών 
εξετάσεων που διενεργούνται σε ζώα της εκμετάλλευ¬ 
σης τους και παράλληλα να ενημερώνουν το μητρώο 
της εκμετάλλευσης για οποιεσδήποτε μεταβολές στον 
πληθυσμό της εκμετάλλευσης. 

(γ) Οι υπεύθυνοι των εκμεταλλεύσεων προβάτων και 
αιγών στις οποίες έχουν επιβεβαιωθεί θετικά ως προς 
την Τρομώδη Νόσο κρούσματα και βρίσκονται υπό επι¬ 
τήρηση υποχρεούνται: 

(γα) να συμμορφώνονται με τα περιοριστικά μέτρα και 
τις υποδείξεις των Κτηνιατρικών Αρχών των Π Ε. 

(δ) Οι υπεύθυνοι των εκμεταλλεύσεων προβάτων και 
αιγών στις οποίες έχουν επιβεβαιωθεί θετικά ως προς 
τηνΤρομώδη Νόσο κρούσματα και των εκμεταλλεύσεων 
όπου έχουν διενεργηθεί εργαστηριακές εξετάσεις για 
ΜΣΕ και ήταν αρνητικές υποχρεούνται να διατηρούν στο 
αρχείο της εκμετάλλευσης όλα τα αποτελέσματα των ερ¬ 
γαστηριακών εξετάσεων στο πλαίσιο της εφαρμογής του 
προγράμματος για τις ΜΣΕ, που διεξήχθησαν σε σφάγια, 
σε νεκρά ή κλινικά ύποπτα ζώα που θανατώθηκαν και 
καταστράφηκαν. Στο συγκεκριμένο αρχείο θα συμπερι- 
λαμβάνονται και τα αρνητικά αποτελέσματα. 

9. Υπεύθυνοι λειτουργίας των σφαγείων 

Οι υπεύθυνοι λειτουργίας των σφαγείων προβάτων 
και αιγών υποχρεούνται: 

(α) να συνεργάζονται με τις αρμόδιες κτηνιατρικές αρ¬ 
χές των ΠΕ, να συμμορφώνονται με τις υποδείξεις αυτών 
και να τροποποιούν τον εβδομαδιαίο προγραμματισμό 
σφαγών προβάτων και αιγών, όπου και όταν αυτό απαι¬ 
τείται για την επίτευξη των προβλεπόμενων στο άρθρο 1 
στόχων της παρούσας, σύμφωνα πάντα με τις υποδείξεις 
των αρμόδιων κτηνιατρικών αρχών των ΠΕ. 

(β) να εξασφαλίζουν ότι ο προ σφαγής κλινικός έλεγχος 
των προβάτων και αιγών και η μετά την σφαγή επιθεώ¬ 


ρηση των σφαγίων πραγματοποιείται υπό κατάλληλες 
συνθήκες σύμφωνα με τις διατάξεις των Κανονισμών 
(ΕΚ) αριθ. 854/2004 και αριθ. 853/2004. 

(γ) να εξασφαλίζουν ότι η συλλογή των απαραίτητων 
δειγμάτων εγκεφαλικού ιστού από σφαγέντα πρόβατα 
και αίγες διενεργείται σύμφωνα με τις διατάξεις του Κα¬ 
νονισμού (ΕΚ) αριθ. 999/2001. 

10. Υπεύθυνοι εγκεκριμένων μονάδων αποτέφρωσης 
ή συναποτέφρωσης και μεταποίησης κατηγορίας 1 

Οι υπεύθυνοι των εγκεκριμένων μονάδων αποτέφρω¬ 
σης ή συναποτέφρωσης ή μεταποίησης κατηγορίας 1, 
σύμφωνα με τον Κανονισμό (ΕΚ) αρ. 1069/2009, υπο- 
χρεούνται να συνεργάζονται και να συμμορφώνονται με 
τις υποδείξεις των αρμοδίων Κτηνιατρικών Αρχών των 
Π Ε για την όσο το δυνατόν πληρέστερη εφαρμογή των 
διατάξεων του Κανονισμού (ΕΚ) 1069/2009. 

11. Επιτροπή για τις Μεταδοτικές Σπογγώδεις Εγκε- 
φαλοπάθειες 

11.1 Στο Υπουργείο Αγροτικής Ανάπτυξης και Τροφί¬ 
μων συγκροτείται κοινή Επιτροπή για το Πρόγραμμα 
Επιτήρησης, Ελέγχου και Εξάλειψης των Μεταδοτικών 
Σπογγωδών Εγκεφαλοπαθειών (ΜΣΕ) στα Μικρά Μηρυ- 
καστικά αλλά και για το Πρόγραμμα Επιτήρησης, Ελέγ¬ 
χου και Εξάλειψης της Σπογγώδους Εγκεφαλοπάθειας 
των Βοοειδών (ΣΕΒ), η οποία αποτελείται από: 

(α) τον Προϊστάμενο της Διεύθυνσης Υγείας των Ζώων 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων, ως Πρόεδρο, 

(β) τον ΠροϊστάμενοτουΤμήματοςΛοιμωδών και Πα- 
ρασιτικών Νοσημάτων της Διεύθυνσης Υγείας των Ζώων 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων, 

(γ) τον αρμόδιο του Προγράμματος υπάλληλο του 
Τμήματος Λοιμωδών και Παρασιτικών Νοσημάτων της 
Διεύθυνσης Υγείας των Ζώων της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τροφίμων, ο οποίος καθορίζεται με απόφαση του Προϊ¬ 
σταμένου της Δ/νσης Υγείας των Ζώων, 

(δ) τον αρμόδιο του Εθνικού Εργαστηρίου Αναφοράς 
για τις ΜΣΕ, 

(ε) έναν κτηνίατρο από το Εξουσιοδοτημένο Εργα¬ 
στήριο των ΜΣΕ για ταχείες ανοσολογικές δοκιμές της 
Δ/νσης Κτηνιατρικού Κέντρου Θεσσαλονίκης, 

(στ) έναν κτηνίατρο από το Εξουσιοδοτημένο Εργα¬ 
στήριο των ΜΣΕ για ταχείες ανοσολογικές δοκιμές της 
Δ/νσης Κτηνιατρικού Κέντρου Αθηνών, 

(ζ) έναν κτηνίατρο από κάθε Περιφέρεια, υπεύθυνο 
για τον συντονισμό, την εφαρμογή και την εποπτεία του 
Προγράμματος στην Περιφέρεια αυτή, 

(η) έναν υπάλληλο τουΤμήματος Μεθόδων, Σχεδια- 
σμού,ΔιοίκησηςΈργων και Ανάπτυξης Πληροφοριακών 
Συστημάτων και Ψηφιακών Υπηρεσιών της Δ/νσης Ηλε¬ 
κτρονικής Διακυβέρνησης του Υπουργείου Αγροτικής 
Ανάπτυξης και Τ ροφίμων. 

11.2 Εάν κριθεί σκόπιμο, στις συσκέψειςτης Επιτροπής 
μπορούν να προσκαλούνται εξειδικευμένοι επιστήμονες 
από φορείς του ευρύτερου Δημόσιου ή ΙδιωτικούΤομέα, 
τα Πανεπιστημιακά Ιδρύματα και τα Ερευνητικά Κέντρα, 
καθώς και άλλες υπηρεσίες του Υπουργείου Αγροτικής 
Ανάπτυξης και Τροφίμων, και των Περιφερειών. 

11.3 Έργο της Επιτροπής είναι να αξιολογεί την πορεία 
του Προγράμματος, να καταγράφει τις αδυναμίες του 
συστήματος επιτήρησης και να σχεδιάζει ένα πλαίσιο 
δράσεων για την βελτίωση του Προγράμματος και την 
επίτευξη των εκάστοτε στόχων. Η επικοινωνία των μελών 
πραγματοποιείται μέσω ηλεκτρονικής αλληλογραφίας, 
συσκέψεων ή τηλεδιάσκεψης. 

Άρθρο 4 

Σύστημα Επιτήρησης ΜΣΕ Μικρών 

Μηρυκαστικών 

1. Επιτήρηση εκμεταλλεύσεων προβάτων και αιγών 
Σε όλες τις εκμεταλλεύσεις προβάτων και αιγών της 

Χώρας (συμπεριλαμβανομένων των κλειστών ή πειραμα¬ 
τικών ποιμνίων που διατηρούνται σε Κέντρα, Ινστιτούτα 
ή Φορείς που τελούν υπό την εποπτεία εκπαιδευτικών 
ιδρυμάτων της Χώρας ή του Υπουργείου Αγροτικής Ανά¬ 
πτυξης και Τροφίμων) διενεργείται κλινικός έλεγχος, που 
αποσκοπεί στον εντοπισμό κλινικά ύποπτων για ΜΣΕ 
ζώων, σε όλα τα ζώα της εκμετάλλευσης, στο πλαίσιο των 
συνήθων κτηνιατρικών δραστηριοτήτων για την παροχή 
περίθαλψης, την εφαρμογή προγραμμάτων ελέγχου / 
εκρίζωσης νοσημάτων, την έκδοση ή τον έλεγχο εγγρά¬ 
φων ή υγειονομικών πιστοποιητικών ή αδειών μετακί¬ 
νησης ζώων, τη διενέργεια επιδημιολογικών ερευνών, 
τη συλλογή δειγμάτων για διαγνωστικούς σκοπούς κ.λπ. 

Επίσης, επιτήρηση ασκείται, υποχρεωτικά, σε εκμε¬ 
ταλλεύσεις οι οποίες διατηρούν πρόβατα και αίγες που: 

(α) κατάγονται από Χώρες ή Κράτη Μέλη, όπου έχουν 
εκδηλωθεί κρούσματα ΜΣΕ σε αυτόχθονο ζώα 
(β) ενδέχεται να έχουν καταναλώσει ζωοτροφές μολυ- 
σμένες με τον αιτιολογικό παράγοντα των ΜΣΕ 
(γ) είναι απόγονοι θηλυκών ζώων προσβεβλημένων 
από ΜΣΕ. 

2. Επιτήρηση προβάτων και αιγών που σφάζονται για 
ανθρώπινη κατανάλωση 

Η επιτήρηση των προβάτων και αιγών που σφάζονται 
για ανθρώπινη κατανάλωση περιλαμβάνει τη συλλογή 
δειγμάτων εγκεφαλικού ιστού από ζώα ηλικίας άνω των 
18 μηνών. Ο συνολικός αριθμός δειγμάτων από ολόκλη¬ 
ρη την επικράτεια καθορίζεται σύμφωνα με τα προβλε- 
πόμενα στο παράρτημα III κεφάλαιο Α παράγραφος II 
σημείο 2 του Κανονισμού (ΕΚ) αριθ. 999/2001. 

Σε περίπτωση που δεν είναι δυνατή η συλλογή του 
συνόλου των παραπάνω δειγμάτων, ανά ζωικό είδος, 
μπορεί να αντικατασταθεί, κατ' ανώτατο όριο, το 50% αυ¬ 
τών με δείγματα από νεκρά ζώα του ίδιου ζωικού είδους 
και ηλικίας άνω των δεκαοκτώ (18) μηνών, σε αναλογία 
ένα προς ένα. Τα δείγματα αυτά δεν συμπεριλαμβάνο- 
νται στον αριθμό των δειγμάτων που καθορίζονται στην 
παράγραφο 3 του παρόντος άρθρου. 

Ορισμένες περιοχές της Χώρας, κατάλογος των οποί¬ 
ων περιλαμβάνεται στο Εγχειρίδιο Οδηγιών Εφαρμογής 
του Προγράμματος ΜΣΕ στα μικρά μηρυκαστικά, εξαι¬ 
ρούνται από την υποχρεωτική δειγματοληψία για ΜΣΕ 
από πρόβατα και αίγες που προορίζονται για ανθρώπινη 
κατανάλωση, λόγω της γεωγραφικής τους θέσης ή/και 
της σύνθεσης του ζωικού τους κεφαλαίου. 

3. Επιτήρηση προβάτων και αιγών που δεν σφάζονται 
για ανθρώπινη κατανάλωση 


Εφαρμόζεται σε πρόβατα και αίγες ηλικίας άνω των 18 
μηνών, όλων των εκμεταλλεύσεων της Χώρας, τα οποία 
βρίσκονται νεκρά ή ετοιμοθάνατα (ανεξαρτήτως αιτίας 
θανάτου) ή έχουν θανατωθεί για οποιοδήποτε λόγο, με 
εξαίρεση την θανάτωση στο πλαίσιο εκστρατείας κατα¬ 
πολέμησης επιδημικής νόσου (π.χ. επιδημία αφθώδους 
πυρετού). 

Ο συνολικός αριθμός των δειγμάτων από ολόκληρη 
την επικράτεια καθορίζεται σύμφωνα με τα προβλεπόμε- 
ναστο παράρτημα III κεφάλαιο Α παράγραφος II σημείο 
3 του Κανονισμού (ΕΚ) αριθ. 999/2001. 

Ορισμένες περιοχές της Χώρας, κατάλογος των οποίων 
περιλαμβάνεται στο Εγχειρίδιο Οδηγιών Εφαρμογής του 
Προγράμματος ΜΣΕ στα μικρά μηρυκαστικά, εξαιρού¬ 
νται από την υποχρεωτική δειγματοληψία για ΜΣΕ από 
νεκρά πρόβατα και αίγες, λόγω της γεωγραφικής τους 
θέσης ή/και της σύνθεσης του ζωικού τους κεφαλαίου. 

4. Επιτήρηση εκμεταλλεύσεων προβάτων και αιγών, 
με επιβεβαιωμένα κρούσματαΤρομώδους Νόσου Η επι¬ 
τήρηση εκμεταλλεύσεων προβάτων και αιγών μολυσμέ- 
νων μεΤρομώδη Νόσο περιλαμβάνει τον τακτικό κλινικό 
έλεγχο όλων των ζώων της εκμετάλλευσης και την ερ¬ 
γαστηριακή εξέταση δειγμάτων εγκεφαλικού ιστού, με 
ταχείες δοκιμές, ζώων ηλικίας άνω των δεκαοκτώ (18) 
μηνών, τα οποία: 

(α) προορίζονται για ανθρώπινη κατανάλωση ή 

(β) είναι κλινικά ύποπτα ή 

(γ) βρίσκονται νεκρά ή ετοιμοθάνατα, ανεξάρτητα από 
την αιτία θανάτου ή 

(δ) θανατώθηκαν για οποιαδήποτε αιτία. 

5. Γονοτυπικές αναλύσεις 

Στο πλαίσιο της επιτήρησης των ΜΣΕ μικρών μηρυ¬ 
καστικών, που περιγράφεται στο παρόν πρόγραμμα, 
γονοτυπικές αναλύσεις διενεργούνται: 

(α) σε κάθε θετικό κρούσμα Τρομώδους Νόσου που 
ανιχνεύεται στα πρόβατα στο πλαίσιο της επιτήρησης. 
Συγκεκριμένα, καθορίζεται ο γονότυπος της πρωτεΐνης 
Ρποη για τα κωδικόνια 136,154 και 171, με σκοπό την 
διαπίστωση τυχόν ανθεκτικών γονότυπων. Κρούσμα¬ 
τα ΜΣΕ σε πρόβατα με γονότυπους που κωδικοποιούν 
αλανίνη και στα δύο αλληλόμορφα στο κωδικόνιο 136, 
αργινίνη και στα δύο αλληλόμορφα στο κωδικόνιο 154 
και αργινίνη και στα δύο αλληλόμορφα στο κωδικόνιο 
171, αναφέρονται αμέσως στην Κεντρική Αρμόδια Αρχή 
κι εκείνη με τη σειρά της ενημερώνει την Ευρωπαϊκή 
Επιτροπή. Στις περιπτώσεις που το θετικό κρούσμα ΜΣΕ 
είναι κρούσμα άτυπης τρομώδους νόσου, προσδιορί¬ 
ζεται επίσης ο γονότυπος της πρωτεΐνης Ρποη για το 
κωδικόνιο 141. 

(β) σε δείγματα αίματος προβάτων από εκμεταλλεύ¬ 
σεις μολυσμένες μεΤρομώδη Νόσο, στο πλαίσιο εφαρ¬ 
μογής μέτρων κατόπιν επιβεβαίωσης της νόσου. 

(γ) σε δείγματα αίματος στο πλαίσιο του προγράμμα¬ 
τος αναπαραγωγής ανθεκτικών προβάτων έναντι της 
Κλασικής Τρομώδους Νόσου και γενικότερα σε κριούς 
αναπαραγωγής, 

(δ) κάθε 3 έτη κι εντός χρονικού διαστήματος ενός 
έτους, σε τουλάχιστον 1560 τυχαία δείγματα προβάτων 
(αίμα ή εγκεφαλικός ιστός) που προέρχονται από εκμε- 

ταλλεύσεις που δε συμμετέχουν στο πρόγραμμα ανα¬ 
παραγωγής ανθεκτικών προβάτων έναντι της Κλασικής 
Τρομώδους Νόσου. Στα δείγματα αυτά προσδιορίζεται 
ο γονότυπος της πρωτεΐνης Ρποη για τα κωδικόνια 136, 
141,154 και 171. 

Άρθρο 5 

1. Γενικοί κανόνες δειγματοληψίας, κατανομή δειγμά¬ 
των ανά νομό και μέγεθος δείγματος 

(α) Τα προς εξέταση δείγματα εγκεφαλικού ιστού πρέ¬ 
πει να προέρχονται από πρόβατα και αίγες ηλικίας άνω 
των 18 μηνών. Η ηλικία των ζώων επιβεβαιώνεται από 
τα μητρώα ή τα έγγραφα μετακίνησης που αναφέρονται 
στο σημείο 1 β), γ) και δ) του άρθρου 3 του Κανονισμού 
(ΕΚ) αριθ. 21/2004 του Συμβουλίου ή βάσει της οδοντο¬ 
φυΐας (να έχουν ανατείλει από τα ούλα περισσότεροι από 
δύο μόνιμοι κοπτήρες). 

(β) Όλες οι επίσημα καταγεγραμμένες εκμεταλλεύ¬ 
σεις προβάτων και αιγών συμμετέχουν υποχρεωτικά 
στη δειγματοληψία. Προτεραιότητα δίνεται σε εκμε¬ 
ταλλεύσεις οι οποίες δεν έχουν υποβληθεί ποτέ ξανά 
σε δειγματοληψία. 

(γ) Εντός ενός έτους από την έναρξη ισχύος της παρού¬ 
σας, είναι υποχρεωτικός ο έλεγχος του 25% του συνόλου 
των καταγεγραμμένων εκμεταλλεύσεων της χώρας με 
άγνωστο καθεστώςωςπροςτηνΤρομώδη Νόσο (δηλαδή 
εκμεταλλεύσεις οι οποίες δεν υποβλήθηκαν ποτέ σε δειγ¬ 
ματοληψία). Επιπλέον, στη δειγματοληψία θα πρέπει να 
περιλαμβάνονται, κατά το δυνατό, όλες οι επισήμως κα- 
ταγεγραμμένες εκμεταλλεύσεις με περισσότερα από 100 
ζώα, στις οποίες δεν ανιχνεύτηκε ποτέ κρούσμα ΜΣΕ. 

(δ) Από τις εκμεταλλεύσεις με άγνωστο καθεστώς ως 
προςτηνΤρομώδη Νόσο είναι υποχρεωτική η λήψη ενός 
τουλάχιστον δείγματος εγκεφαλικού ιστού από ζώο που 
προορίζεται για ανθρώπινη κατανάλωση ή από νεκρό 
ζώο. 

(ε) Η κατανομή των δειγμάτων από πρόβατα και αίγες 
που προορίζονται για ανθρώπινη κατανάλωση, καθώς 
και από νεκρά ζώα, ανά νομό, υπολογίζεται με βάση τον 
συνολικό ετήσιο αριθμό δειγμάτων και τις παραμέτρους 
που αναφέρονται στις παραγράφους 2 και 3 του άρθρου 
4 της παρούσας, και είναι ποσοτικά ανάλογη του αριθμού 
των εκτρεφόμενων ζώων ανά νομό. Ο αριθμός δειγμά¬ 
των ανά νομό αναφέρεται στο Εγχειρίδιο Οδηγιών Εφαρ- 
μογήςτου Προγράμματος ΜΣΕ στα μικρά μηρυκαστικά. 

(στ) Οι υπεύθυνοι φορείς εφαρμογής του προγράμ¬ 
ματος, πριν τη λήξη κάθε έτους, είναι υποχρεωμένοι να 
προγραμματίζουν τις μηνιαίες δειγματοληψίες του επό¬ 
μενο» έτους για πρόβατα και αίγες που προορίζονται 
για ανθρώπινη κατανάλωση στα σφαγεία αρμοδιότητας 
τους, σύμφωνα με την εκάστοτε κατανομή δειγμάτων 
ανά νομό, όπως αυτή αναφέρεται στο Εγχειρίδιο Οδη¬ 
γιών Εφαρμογής του Προγράμματος ΜΣΕ στα μικρά 
μηρυκαστικά. Ο προγραμματισμός αυτός κοινοποιείται 
στην Κεντρική Αρμόδια Υπηρεσία και στα αρμόδια Κτη¬ 
νιατρικά Εργαστήρια. 

(ζ) Το πρόγραμμα δειγματοληψιών στο σφαγείο, σε 
πρόβατα και αίγες ηλικίας άνω των 18 μηνών που σφά¬ 
ζονται για ανθρώπινη κατανάλωση, εφαρμόζεται χωρίς 


διακοπή καθ’ όλη τη διάρκεια του έτους. Η επιλογή των 
δειγμάτων στο σφαγείο πρέπει να είναι αντιπροσωπευ¬ 
τική για κάθε περιοχή. Επιπλέον, η επιλογή των δειγμά¬ 
των πρέπει να γίνεται κατά τρόπο που να αποφεύγεται η 
υπερεκπροσώπηση μιας ομάδας όσον αφορά την προ¬ 
έλευση, την ηλικία, τη φυλή, το φύλο, την παραγωγική 
κατεύθυνση ή άλλο χαρακτηριστικό (δηλαδή, κατά το 
δυνατόν, πρέπει να αποφεύγεται η επανειλημμένη δειγ¬ 
ματοληψία σε ζώα της ίδιας εκμετάλλευσης). Εάν δεν 
επιτευχθεί ο μηνιαίος στόχος, λόγω εποχιακών σφαγών, 
τότε ο αριθμός των μηνιαίων δειγμάτων ανακατανέμεται, 
ούτως ώστε να επιτευχθεί ο ετήσιος στόχος δειγμάτων 
εγκεφαλικού ιστού από πρόβατα και αίγες που προορί¬ 
ζονται για ανθρώπινη κατανάλωση. 

(η) Ακολουθούνται οι τεχνικές οδηγίες για την δια¬ 
δικασία και τον προγραμματισμό της δειγματοληψίας, 
καθώς και οι οδηγίες για την συλλογή, συσκευασία και 
αποστολή των δειγμάτων που περιλαμβάνονται στο Εγ¬ 
χειρίδιο Οδηγιών Εφαρμογής του Προγράμματος ΜΣΕ 
στα μικρά μηρυκαστικά και συμπληρώνονται τα ανάλογα 
υποδείγματα εγγράφων του εγχειριδίου. 

2. Χώροι άσκησης της επιτήρησης 
Η επιτήρηση για τις ΜΣΕ, ασκείται στους ακόλουθους 
χώρους: 

(α) σε όλες τις εκμεταλλεύσεις μικρών μηρυκαστικών 
της χώρας, συμπεριλαμβανομένων και των κλειστών ή 
πειραματικών ποιμνίων που διατηρούνται σε Κέντρα, 
Ινστιτούτα ή Φορείς που τελούν υπό την εποπτεία εκ¬ 
παιδευτικών ιδρυμάτων ή του Υπουργείου Αγροτικής 
Ανάπτυξης και Τροφίμων. Η επιτήρηση αυτή αποσκοπεί 
στον εντοπισμό κλινικά υπόπτων ζώων. Εάν κατά την 
εφαρμογή της επιτήρησης εντοπιστούν κλινικά ύποπτα 
ζώα σε εκμετάλλευση που δεν συμμετείχε ποτέ σε δειγ¬ 
ματοληψία για ΜΣΕ ή σε εκμετάλλευση που έγινε δειγ¬ 
ματοληψία στο παρελθόν με αρνητικά αποτελέσματα 
για ΜΣΕ, τότε ακολουθούνται οι διαδικασίες που περι- 
γράφονται στο άρθρο 7 της παρούσας. Εάν πρόκειται 
για θετική εκμετάλλευση που βρίσκεται ήδη υπό επιτή¬ 
ρηση (δηλαδή εκμετάλλευση με επιβεβαιωμένο θετικό 
κρούσμα) τότε δείγμα εγκεφαλικού ιστού από το ύποπτο 
κρούσμα αποστέλλεται στο αρμόδιο εργαστήριο για πε¬ 
ραιτέρω διερεύνηση. 

(β) σε όλα τα σφαγεία της χώρας στο πλαίσιο: 

(βα) της υποχρεωτικής τυχαίας δειγματοληψίας εγκε¬ 
φαλικού ιστού από πρόβατα και αίγες 
(άνω των 18 μηνών) για εργαστηριακή εξέταση ΜΣΕ. 
(ββ) του προ σφαγής ελέγχου που αποσκοπεί στον 
εντοπισμό προβάτων και αιγών με νευρολογικές δια¬ 
ταραχές, διαταραχές της συμπεριφοράς ή προοδευτική 
υποβάθμιση της γενικής κατάστασης που συνδέεται με 
προσβολή του κεντρικού νευρικού συστήματος (κλινικά 
ύποπτα ζώα). 

Όταν ένα πρόβατο ή αίγα που σφάζεται για κατανάλω¬ 
ση από τον άνθρωπο υποβάλλεται σε ταχεία δοκιμή για 
ΜΣΕ, στο σφάγιο του εν λόγω ζώου δεν δίνεται σήμανση 
υγειονομικού ελέγχου, όπως προβλέπεται στο μέρος I, 
Κεφάλαιο III, Παράρτημα I του Κανονισμού (ΕΚ) αριθ. 
854/2004, έως ότου υπάρξει αρνητικό αποτέλεσμα της 
ταχείας δοκιμής. Όλα τα μέρη του σώματος του ζώου, 

συμπεριλαμβανομένου και του δέρματος αυτού, παρα¬ 
μένουν υπό επίσημο έλεγχο έως ότου υπάρξει αρνητικό 
αποτέλεσμα ταχείας δοκιμής, εκτός από τα ζωικά υπο¬ 
προϊόντα που καταστρέφονται άμεσα, σύμφωνα με τα 
προβλεπόμενα στον Κανονισμό (ΕΚ) αριθ. 1069/2009. 

Άρθρο 6 

Ηλεκτρονική Καταχώρηση των δειγματοληψιών 

των ΜΣΕ μικρών μηρυκαστικών 

Στο Ολοκληρωμένο Πληροφοριακό Σύστημα (ΟΠΣ) 
της Κτηνιατρικής υπάρχει η ψηφιακή εφαρμογή «Δειγ¬ 
ματοληψία ΣΕΒ - ΜΣΕ» για την ηλεκτρονική καταγραφή 
των δειγματοληψιών για τη ΣΕΒ και τις ΜΣΕ μικρών μη¬ 
ρυκαστικών καθώς και των αποτελεσμάτων αυτών, η 
οποία είναι υποχρεωτική. Οι πληροφορίες που αφορούν 
τη δειγματοληψία (ημερομηνία δειγματοληψίας, στοιχεία 
του ζώου και της εκμετάλλευσης κ.λπ.) καταχωρούνται 
ηλεκτρονικά από τις ΔΑΟΚ, άμεσα, δίνοντας προτεραι¬ 
ότητα στις κλινικές υποψίες, τις επείγουσες σφαγές, τα 
ζώα των θετικών εκμεταλλεύσεων και τα ζώα που προ¬ 
ορίζονται για ανθρώπινη κατανάλωση. Οι πληροφορί¬ 
ες αυτές λαμβάνονται ηλεκτρονικά από τα Κτηνιατρικά 
Εργαστήρια προορισμού των δειγμάτων, τα οποία μετά 
την ολοκλήρωση των εργαστηριακών αναλύσεων που 
πραγματοποιούν, καταχωρούν άμεσα τα αποτελέσματα 
στην εφαρμογή. 

Άρθρο 7 

Μέτρα επί υποψίας ΜΣΕ μικρών μηρυκαστικών 

Εάν υπάρχει υποψία για ΜΣΕ στα μικρά μηρυκαστικά, 
δηλαδή σε περίπτωση: (α) θετικού αποτελέσματος ταχεί¬ 
ας δοκιμής για ΜΣΕ ή (β) κλινικής υποψίας κατά τον προ 
της σφαγής έλεγχο ή (γ) κλινικής υποψίας σε ζωντανό 
ζώο εκμετάλλευσης, τότε: 

1. Με απόφαση της αρμόδιας Κτηνιατρικής Αρχής της 
ΠΕ στην οποία ανήκει η εκμετάλλευση προέλευσης του 
ζώου ή το σφαγείο λαμβάνονται τα ακόλουθα μέτρα: 

(α) Όλα τα ευαίσθητα είδη ζώων της εκμετάλλευσης 
υπόκεινται σε περιορισμό των μετακινήσεων μέχρι να 
γνωστοποιηθούν τα αποτελέσματα της κλινικής και επι- 
δημιολογικής έρευνας που διεξάγονται από τις αρμόδιες 
αρχές. 

(β) Το κλινικά ύποπτο ζώο θανατώνεται και δείγμα 
εγκεφαλικού ιστού αποστέλλεται στο Εθνικό Εργαστή¬ 
ριο Αναφοράς για εργαστηριακή εξέταση. 

(γ) Εφόσον πρόκειται για σφάγιο, μετά το θετικό αποτέ¬ 
λεσμα της ταχείας δοκιμής, όλα τα τεμάχια του σώματος 
του ζώου, συμπεριλαμβανομένηςτης δοράς, καταστρέ- 
φονται με αποτέφρωση. 

(δ) Το γάλα και τα γαλακτοκομικά προϊόντα που προ¬ 
έρχονται από τα αιγοπρόβατα της υπό επίσημο έλεγ¬ 
χο εκμετάλλευσης, τα οποία υπάρχουν στην εν λόγω 
εκμετάλλευση από την ημερομηνία κατά την οποία 
υπάρχει υπόνοια παρουσίας ΜΣΕ, μέχρι τη στιγμή που 
είναι διαθέσιμα τα αποτελέσματα των εξετάσεων επι¬ 
βεβαίωσης, χρησιμοποιούνται μόνο εντός της εν λόγω 
εκμετάλλευσης. 

Η εκμετάλλευση εξακολουθεί να υπόκειται σε επίση¬ 
μο έλεγχο μέχρι γνωστοποιήσεως του εργαστηριακού 
αποτελέσματος της επιβεβαιωτικής δοκιμής. 


2. Με ευθύνη της αρμόδιας τοπικής Κτηνιατρικής Αρ¬ 
χής εξασφαλίζεται ότι οι ακόλουθες ενέργειες λαμβά¬ 
νουν χώρα σε κάθε περίπτωση που τίθεται υποψία ΜΣΕ 
σε εκμετάλλευση μικρών μηρυκαστικών: 

(α) Ενημέρωση των κτηνοτροφών σχετικά με τη συ¬ 
μπτωματολογία, την παθογένεια και την επιδημιολογία 
των ΜΣΕ. 

(β) Επεξήγηση των ισχυόντων νομικών, διοικητικών 
και οικονομικών μέτρων. 

(γ) Έγγραφη ενημέρωση του ιδιοκτήτη της εκμετάλ¬ 
λευσης για τις υποχρεώσεις του που αφορούν την τήρη¬ 
ση των περιοριστικών μέτρων στις μετακινήσεις ζώων 
της εκμετάλλευσης (δηλαδή απαγόρευση εισόδου και 
εξόδου ζώων από την ύποπτη εκμετάλλευση), τα οποία 
εξακολουθούν να υφίστανται μέχρι γνωστοποιήσεως 
του αποτελέσματος της επιβεβαιωτικής δοκιμής. 

(δ) Ατομική σήμανση με ηλεκτρονικά μέσα και κατα¬ 
γραφή όλων των ζώων της εκμετάλλευσης. 

(ε) Λήψη του ιστορικού της εκμετάλλευσης και διεξα¬ 
γωγή επιδημιολογικής έρευνας. Εάν υπάρχουν ενδείξεις 
ότι η εκμετάλλευση που βρισκόταν το ζώο, όταν ενέκυ¬ 
ψαν οι υπόνοιες ΜΣΕ, δεν είναι η εκμετάλλευση στην 
οποία το ζώο μολύνθηκε, οι αρμόδιες τοπικές κτηνια¬ 
τρικές αρχές λαμβάνουν τα κατάλληλα μέτρα ώστε να 
τεθούν σε επίσημη επιτήρηση και οι δύο εκμεταλλεύσεις 
στις οποίες βρισκόταν το ζώο. 

(στ) Κλινική εξέταση όλων των ζώων για την διαπίστω¬ 
ση τυχόν συμπτωμάτων που θέτουν υποψία ΜΣΕ. 

(ζ) Θανάτωση των ύποπτων ζώων, συλλογή κατάλλη¬ 
λου δείγματος για εργαστηριακή εξέταση και ακολούθως 
αποτέφρωση των πτωμάτων. 

3. Άρση των μέτρων που επιβλήθηκαν επί υποψίας: 
Με απόφαση αρμόδιαςτοπικής Κτηνιατρικής Αρχής και 
κατόπιν αρνητικής ταχείας ή επιβεβαιωτικής δοκιμής 
αίρονται τα παραπάνω επιβληθέντα μέτρα. 

4. Για την τεκμηρίωση της εφαρμογής των μέτρων επί 
υποψίας ΜΣΕ καθώς και της άρσης αυτών, συμπληρώ¬ 
νονται και κοινοποιούνται στην Κεντρική Αρμόδια Αρχή 
τα ανάλογα κατά περίπτωση διοικητικά έγγραφα που 
περιλαμβάνονται στο Εγχειρίδιο Οδηγιών Εφαρμογής 
του προγράμματος ΜΣΕ στα μικρά μηρυκαστικά. 

Άρθρο 8 

Μέτρα επί επιβεβαιώσεως ΚλασικήςΤρομώδους 

Νόσου μικρών μηρυκαστικών 

1. Γενικά μέτρα που λαμβάνονται σε κάθε εκμετάλλευ¬ 
ση με επιβεβαιωμένο κρούσμα ΚλασικήςΤρομώδους 
νόσου 

Σε κάθε περίπτωση επιβεβαίωσης ΚλασικήςΤρομώ¬ 
δους Νόσου, με ευθύνη της αρμόδιας τοπικής Κτηνια¬ 
τρικής Αρχής, διενεργείται έρευνα για τον εντοπισμό: 

(α) των γονέων, εφόσον μπορούν να ευρεθούν, και 
σε περίπτωση που η νόσος επιβεβαιώθηκε σε θηλυκό 
ζώο, όλων των εμβρύων ή ωαρίων και των τελευταίων 
απογόνων του, 

(β) όλων των άλλων μηρυκαστικών που βρίσκονται 
στην εκμετάλλευση όπου εκτράφηκε το ζώο στο οποίο 
επιβεβαιώθηκε η νόσος και παρουσιάζουν κίνδυνο μό¬ 
λυνσης ΜΣΕ, πέραν αυτών που αναφέρονται στην πα¬ 
ραπάνω περίπτωση, 

(γ) της πιθανής προέλευσης της νόσου, 

(δ) άλλων εκμεταλλεύσεων στις οποίες: 

(δα) υπάρχουν ζώα, έμβρυα ή ωάρια τα οποία πιθανο¬ 
λογείται ότι έχουν μολυνθεί με τον ίδιο παράγοντα Μ ΣΕ, 
(δβ) έχουν χρησιμοποιηθεί μολυσμένες ζωοτροφές, 
(δγ) υπάρχουν ζώα που ήρθαν σε επαφή με την ίδια 
πηγή μόλυνσης ή με ζώα της μολυσμένης εκμετάλλευ¬ 
σης, 

(ε) των βοσκοτόπων που χρησιμοποίησε το κοπάδι 
τον τελευταίο χρόνο. Στην περίπτωση που χρησιμοποι¬ 
είται γη ως βοσκότοπος πολλών κοπαδιών, η εφαρμο¬ 
γή των προβλεπόμενων μέτρων μπορεί να περιοριστεί 
μόνο στο κοπάδι στο οποίο εμφανίστηκε το κρούσμα, 
υπό την προϋπόθεση ότι, κατόπιν στάθμισης όλων των 
επιδημιολογικών παραγόντων, δεν προκύπτει κίνδυνος 
διασποράς της νόσου στα υπόλοιπα κοπάδια. 

Τα αποτελέσματα της παραπάνω έρευνας κοινοποι¬ 
ούνται στην Κεντρική Αρμόδια Αρχή, ενώ σχετική ενη¬ 
μέρωση λαμβάνουν και τα Τμήματα Κτηνιατρικής των 
ΔΑΟΚτων ΠΕ, στην αρμοδιότητα των οποίων υπάγονται 
εκμεταλλεύσεις οι οποίες, σύμφωνα μετά αποτελέσματα 
της έρευνας, ενδέχεται να σχετίζονται με την μολυσμένη 
εκμετάλλευση. 

Με ευθύνη της αρμόδιας τοπικής Κτηνιατρικής Αρχής 
εξασφαλίζεται ότι οι ακόλουθες ενέργειες λαμβάνουν 
χώρα σε κάθε περίπτωση εκμετάλλευσης με επιβεβαιω¬ 
μένο κρούσμα ΚλασικήςΤρομώδους Νόσου σε πρόβατο 
ή αίγα: 

(α) Ενημέρωση των κτηνοτροφών σχετικά με τη συ¬ 
μπτωματολογία, την παθογένεια και την επιδημιολογία 
των ΜΣΕ. 

(β) Επεξήγηση των ισχυόντων νομικών, διοικητικών 
και οικονομικών μέτρων. 

(γ) Έγγραφη ενημέρωση του ιδιοκτήτη της εκμετάλ¬ 
λευσης για τις υποχρεώσεις του που αφορούν την τήρη¬ 
ση των περιοριστικών μέτρων στις μετακινήσεις ζώων 
της εκμετάλλευσης και για τα αποτελέσματα των εργα¬ 
στηριακών εξετάσεων που διεξήχθησαν σε ζώα αυτής. 

(δ) Ατομική σήμανση με ηλεκτρονικά μέσα και κατα¬ 
γραφή όλων των ζώων της εκμετάλλευσης. 

(ε) Λήψη του ιστορικού της εκμετάλλευσης και διεξα¬ 
γωγή επιδημιολογικής έρευνας. 

(στ) Κλινική εξέταση όλων των ζώων για τη διαπίστωση 
τυχόν συμπτωμάτων που θέτουν υποψία ΜΣΕ σε άλλα 
ζώα της εκμετάλλευσης. 

(ζ) Ενημέρωση του αρμόδιου Τμήματος της Δ/νσης 
Αγροτικής Οικονομίας και Κτηνιατρικής της Περιφερεια¬ 
κής Ενότητας, στο οποίο ανήκει ο Επόπτης Κυκλοφορίας 
Ζωοτροφών, για: 

(ζα) την ύπαρξη εκμετάλλευσης με θετικό κρούσμα 
Τρομώδους Νόσου, 

(ζβ) την πραγματοποίηση δειγματοληψίας στις ζωο¬ 
τροφές της εκμετάλλευσης ή/και του προμηθευτή ζωο¬ 
τροφών της συγκεκριμένης εκμετάλλευσης, 

(ζγ) τα αποτελέσματα της εργαστηριακής εξέτασης 
των δειγμάτων ζωοτροφών που λαμβάνονται και 
(ζδ) την καταστροφή των μολυσμένων ζωοτροφών. 
Μετά την εφαρμογή των ανωτέρω μέτρων, η αρμοδία 
τοπική Κτηνιατρική Αρχή προβαίνει, μετά από στάθμιση 


πρωτίστως επιδημιολογικών παραγόντων και αξιολό¬ 
γηση της εκμετάλλευσης, σε ένταξη της σε ένα από τα 
ακόλουθα προγράμματα: 

(α) πρόγραμμα γονοτυπικού ελέγχου 
(β) πρόγραμμα θανάτωσης και ολοσχερούς καταστρο¬ 
φής 

(γ) πρόγραμμα εντατικής επιτήρησης 
Σε περίπτωση που από την επιδημιολογική διερεύνη- 
ση προκύπτουν βάσιμες υποψίες για τη μόλυνση εκμε¬ 
ταλλεύσεων οι οποίες βρίσκονται υπό την αρμοδιότητα 
άλλων ΠΕ, υπεύθυνες για τη διαχείριση και την επιβολή 
μέτρων σε αυτές είναι τα Τμήματα Κτηνιατρικής των 
ΔΑΟΚτων ΠΕ αυτών. 

2. Ειδικά μέτρα που λαμβάνονται σε εκμετάλλευση 
που εντάσσεται στο πρόγραμμα γονοτυπικού ελέγχου, 
προκειμένου να καθοριστεί η ανθεκτικότητα των προ¬ 
βάτων της εκμετάλλευσης αυτής ως προς την Κλασική 
Τρομώδη Νόσο 

Με απόφαση της αρμόδιας τοπικής Κτηνιατρικής 
Αρχής, σε εκμετάλλευση με επιβεβαιωμένο κρούσμα 
ΚλασικήςΤρομώδους Νόσου και έπειτα από σύμφωνη 
γνώμη του ιδιοκτήτη για ένταξη στο πρόγραμμα «γονο¬ 
τυπικού ελέγχου, για τον καθορισμό της ανθεκτικότητας 
των προβάτων της εκμετάλλευσης ως προς την Κλασική 
Τρομώδη Νόσο», επιβάλλονται τα ακόλουθα μέτρα: 

(α) Η εκμετάλλευση υποβάλλεται άμεσα σε αυξημένη 
επιτήρηση, κλινική και εργαστηριακή, για τη διαπίστω¬ 
ση και κατάλληλη διερεύνηση νέων κρουσμάτων Μ ΣΕ 
(κλινικά ύποπτα ή νεκρά ζώα). Δείγματα εγκεφαλικού 
ιστού από ζώα της εκμετάλλευσης που βρίσκονται νεκρά 
ή ετοιμοθάνατα ή θανατώνονται ή είναι κλινικά ύποπτα, 
διερευνώνται εργαστηριακά. 

(β) Υποχρεωτική αιμοληψία όλων των ζώων της εκμε¬ 
τάλλευσης για τη διενέργεια γονοτυπικών αναλύσεων. 
Της αιμοληψίας εξαιρούνται τα ζώα που αναφέρονται 
στο σημείο (γ) (γδ). Μετά τη γνωστοποίηση των αποτε¬ 
λεσμάτων του γονοτυπικού ελέγχου διατηρούνται μόνο 
τα πρόβατα με ανθεκτικούς γονότυπους. Πρόβατα με 
ευαίσθητους γονότυπους, καθώς και όλες οι αίγες που 
τυχόν υπάρχουν στην εκμετάλλευση, θανατώνονται χω¬ 
ρίς καθυστέρηση και καταστρέφονται με αποτέφρωση 
σύμφωνα με τις διατάξεις του Κανονισμού (ΕΚ) αριθ. 
1069/2009. Στη συνέχεια, διενεργούνται γονοτυπικές 
εξετάσεις σε όλα τα πρόβατα που θα χρησιμοποιηθούν 
ως νεαρά ζώα αντικατάστασης και διατηρούνται μόνο 
ζώα με ανθεκτικούς γονότυπους. 

(γ) Ειδικότερα, στη μολυσμένη εκμετάλλευση θανα¬ 
τώνονται και καταστρέφονται όλα τα ζώα (πρόβατα και 
αίγες) που προκύπτουν από την έρευνα της παραγράφου 
1, πρώτη υποπαράγραφος, σημεία (α) και (β), εκτός από: 
(γα) τα κριάρια αναπαραγωγής με ΑΚΚ/ΑΚΚ. 

(γβ) τις προβατίνες αναπαραγωγής με ένα τουλάχιστον 
ΑΚΚ και κανένα νΚΟ αλληλόμορφο γονίδιο. Σε περίπτω¬ 
ση που οι προβατίνες αυτές κυοφορούν κατά το διάστη¬ 
μα του γονοτυπικού ελέγχου, διατηρούνται και τα αρνιά 
που θα γεννήσουν, εφόσον ο γονότυπος τους πληροί τις 
προϋποθέσεις της υποπαραγράφου αυτής. 

(γγ) τα πρόβατα με τουλάχιστο ένα ΑΚΒ αλληλόμορφο 
γονίδιο, μόνον προκειμένου αργότερα να οδηγηθούν σε 
σφαγή για ανθρώπινη κατανάλωση. 

(γδ) τα αμνοερίφια ηλικίας κάτω των τριών μηνών υπό 
τον όρο ότι σφάζονται για κατανάλωση από τον άνθρω¬ 
πο όχι αργότερα από την ηλικία των τριών μηνών. Τα 
εν λόγω αμνοερίφια εξαιρούνται από τον γονοτυπικό 
έλεγχο, 

(δ) Από όλα τα ζώα που καταστρέφονται, λαμβάνονται 
δείγματα εγκεφαλικού ιστού για εργαστηριακή εξέταση 
σύμφωνα με τα αναφερόμενα στον πίνακα της παραγρά¬ 
φου 3 του παρόντος άρθρου. 

(ε) Κατά παρέκκλιση, με απόφαση της αρμόδιας το¬ 
πικής Κτηνιατρικής Αρχής, σε αμιγείς εκμεταλλεύσεις 
προβάτων ή σε μικτές εκμεταλλεύσεις προβάτων και 
αιγών, όπου το ποσοστό των ανθεκτικών στην Κλασική 
Τρομώδη Νόσο προβάτων είναι χαμηλό ή όπου συντρέ¬ 
χουν άλλοι λόγοι, συμπεριλαμβανομένου του οικονομι¬ 
κού, η θανάτωση και ολοσχερής καταστροφή των ζώων 
που αναφέρονται στο σημείο (β) της παραγράφου 2 του 
παρόντος άρθρου, μπορεί να καθυστερήσει για περίοδο 
που δεν υπερβαίνει τους εικοσιτέσσερις (24) μήνες από 
την ημερομηνία επιβεβαίωσης του κρούσματος— δεί¬ 
κτη. Στην περίπτωση αυτή, τα κριάρια αναπαραγωγής 
με γονότυπο διαφορετικό του ΑΒΒ/ΑΒΒ θανατώνονται 
ή στειρώνονται, χωρίς καθυστέρηση, και εφαρμόζονται 
όλα τα πιθανά μέτρα για την ταχεία δημιουργία γενετικής 
αντίστασης στον πληθυσμό των προβάτων της εκμετάλ¬ 
λευσης, συμπεριλαμβανομένης της προγραμματισμέ¬ 
νης αναπαραγωγής και θανάτωσης των προβατίνων με 
σκοπό την αύξηση του αλληλόμορφου ΑΒΒ και την εξά¬ 
λειψη του αλληλόμορφου νΚΟ. Η αρμόδια κτηνιατρική 
αρχή της ΠΕ, που είναι υπεύθυνη για την εκμετάλλευση, 
εξασφαλίζει ότι ο αριθμός των ζώων που προορίζονται 
για θανάτωση στο τέλος της περιόδου καθυστέρησης 
δεν είναι μεγαλύτερος από τον αριθμό αμέσως μετά 
την επιβεβαίωση του κρούσματος - δείκτη. Με το πέ¬ 
ρας της περιόδου καθυστέρησης, τα ζώα αυτά (πρόβατα 
ευαίσθητων γονότυπων και αίγες) πρέπει να οδηγηθούν 
άμεσα σε θανάτωση και καταστροφή. 

Κατά τη διάρκεια της παρέκκλισης ισχύουν τα κάτωθι: 
(εα) Η εκμετάλλευση υποβάλλεται άμεσα σε αυξημένη 
επιτήρηση κλινική και εργαστηριακή, για διαπίστωση 
και κατάλληλη διερεύνηση νέων κρουσμάτων ΜΣΕ (κλι¬ 
νικά ύποπτα ή νεκρά ζώα). Δείγματα εγκεφαλικού ιστού 
διερευνώνται εργαστηριακά για όλα τα ακόλουθα ζώα 
ηλικίας άνω των 18 μηνών, εκτός από πρόβατα γονότυ- 
που ΑΒΒ/ΑΒΒ: 

(ί) ζώα που έχουν σφαγιαστεί για κατανάλωση από 
τον άνθρωπο, 

(μ) ζώα που πέθαναν ή θανατώθηκαν στην εκμετάλ¬ 
λευση τα οποία δεν θανατώθηκαν όμως στο πλαίσιο 
εκστρατείας εκρίζωσης νόσου. 

(εβ) Μόνο τα ακόλουθα πρόβατα εισάγονται στην εκ¬ 
μετάλλευση: 

(ί) κριάρια με γονότυπο ΑΒΒ/ΑΒΒ, 

(ϋ) προβατίνες που φέρουν τουλάχιστο ένα αλληλό- 
μορφο ΑΒΒ και κανένα αλληλόμορφο νΚΟ. 

(εγ) Μόνον τα ακόλουθα κριάρια αναπαραγωγής και 
αναπαραγωγικό υλικό προβάτων μπορούν να χρησιμο¬ 
ποιούνται στην εκμετάλλευση: 

(ί) κριάρια με γονότυπο ΑΒΒ/ΑΒΒ, 


(ϋ) σπέρμα κριαριών με γονότυπο ΑΒΒ/ΑΒΒ, 

(ίϋ) έμβρυα με τουλάχιστον ένα αλληλόμορφο ΑΒΒ και 
κανένα αλληλόμορφο νΒΟ. 

(εδ) Οι μετακινήσεις των ζώων από την εκμετάλλευση 
επιτρέπονται για σκοπούς καταστροφής, αλλιώς υπόκει- 
νται στις ακόλουθες προϋποθέσεις: 

(ί) τα κριάρια και οι προβατίνες με γονότυπο ΑΒΒ/ΑΒΒ 
μπορούν να μετακινηθούν από την εκμετάλλευση για 
κάθε σκοπό, συμπεριλαμβανομένης της αναπαραγωγής, 
υπό τον όρο ότι μετακινούνται σε άλλη εκμετάλλευση 
η οποία υπόκειται σε περιορισμούς των παραγράφων 2 
και 4 λόγω ΜΣΕ, 

(ϋ) πρόβατα που φέρουν τουλάχιστον ένα αλληλόμορ¬ 
φο ΑΒΒ και αμνοερίφια ηλικίας κάτω των τριών μηνών 
κατά την ημερομηνία σφαγής μπορούν να μετακινηθούν 
από την εκμετάλλευση για απευθείας σφαγή για κατα¬ 
νάλωση από τον άνθρωπο, 

(ίϋ) τα αμνοερίφια μπορούν να μετακινηθούν σε άλλη 
εκμετάλλευση που βρίσκεται εντός της επικράτειας με 
μοναδικό σκοπό την πάχυνση πριν από τη σφαγή εφό¬ 
σον πληρούνται οι ακόλουθες προϋποθέσεις: 

- η εκμετάλλευση προορισμού δεν περιέχει άλλα αιγο¬ 
πρόβατα από εκείνα που παχύνονται πριν από τη σφαγή, 

- στο τέλος της περιόδου πάχυνσης τα αμνοερίφια που 
προέρχονται από εκμεταλλεύσεις που υπόκεινται στα 
μέτρα εξάλειψης μεταφέρονται άμεσα σε σφαγείο, που 
βρίσκεται εντός της επικράτειας, για σφαγή όχι αργότερα 
από την ηλικία των δώδεκα μηνών. 

(εε) Δεν πραγματοποιείται αποστολή σπέρματος, εμ¬ 
βρύων και ωαρίων εκτός της εκμετάλλευσης. 

(εστ) Η κοινή βοσκή όλων των αιγοπροβάτων στην 
εκμετάλλευση με αιγοπρόβατα άλλων εκμεταλλεύσεων 
απαγορεύεται κατά τη διάρκεια της περιόδου τοκετών. 

(στ) Στις περιπτώσεις όπου δεν εφαρμόζεται η παρέκ¬ 
κλιση της παραγράφου (ε) και στο διάστημα, κατά το 
οποίο εκκρεμεί η θανάτωση και ολοσχερής καταστροφή 
των ζώων τα οποία αναφέρονται στο σημείο (γ), δείγ¬ 
ματα εγκεφαλικού ιστού διερευνώνται εργαστηριακά 
για όλα τα ζώα ηλικίας άνω των 18 μηνών, εκτός από 
πρόβατα γονότυπου ΑΒΒ/ΑΒΒ, ενώ οι μετακινήσεις των 
ζώων πραγματοποιούνται βάσει των κάτωθι: Η είσοδος 
ζώων επιτρέπεται μόνο εάν πρόκειται για: 

(ί) κριάρια με γονότυπο ΑΒΒ/ ΑΒΒ 
(ϋ) προβατίνες που φέρουν ένα τουλάχιστον αλληλό¬ 
μορφο ΑΒΒ και κανένα νΒΟ αλληλόμορφο γονίδιο. 

Μόνον τα ακόλουθα κριάρια αναπαραγωγής και ανα¬ 
παραγωγικό υλικό προβάτων μπορούν να χρησιμοποι¬ 
ούνται στην εκμετάλλευση: 

(ί) κριάρια με γονότυπο ΑΒΒ/ΑΒΒ, 

(ϋ) σπέρμα κριαριών με γονότυπο ΑΒΒ/ΑΒΒ, 

(ίϋ) έμβρυα με τουλάχιστον ένα αλληλόμορφο ΑΒΒ και 
κανένα αλληλόμορφο \/Β(3. 

Η έξοδος ζώων επιτρέπεται στις ακόλουθες περιπτώ¬ 
σεις: 

(ί) πρόβατα με γονότυπο ΑΒΒ/ΑΒΒ μετακινούνται 
χωρίς κανένα περιορισμό. Εντούτοις ειδικά οι κριοί με 
γονότυπο ΑΒΒ/ΑΒΒ δεν θα μετακινούνται για ανθρώ¬ 
πινη κατανάλωση, παρά μόνο μετά από βεβαίωση του 
αρμόδιου αγροτικού κτηνιατρείου ότι το εν λόγω ζώο 

έχει φτάσει στο τέλος της αναπαραγωγικής του ζωής. 
Προβατίνες με ένα αλληλόμορφο ΑΒΒ και κανένα \/ΒΘ 
αλληλόμορφο γονίδιο μπορούν να μετακινούνται σε 
εκτροφές που υπόκεινται σε περιορισμούς των παρα¬ 
γράφων 2 και 4 λόγω ΜΣΕ. 

(ϋ) πρόβατα με ένα τουλάχιστο ΑΒΒ αλληλόμορφο 
γονίδιο μπορούν να μετακινούνται μόνο για σφαγή για 
ανθρώπινη κατανάλωση ή για καταστροφή. 

(ίϋ) αρνιά και ερίφια μικρότερα των τριών (3) μηνών 
μπορούν να μετακινηθούν από την εκμετάλλευση προ- 
κειμένου να σφαγούν για ανθρώπινη κατανάλωση. 

(ίν) τα αμνοερίφια μπορούν να μετακινηθούν σε άλλη 
εκμετάλλευση που βρίσκεται εντός της επικράτειας με 
μοναδικό σκοπό την πάχυνση πριν από τη σφαγή εφό¬ 
σον πληρούνται οι ακόλουθες προϋποθέσεις: 

- η εκμετάλλευση προορισμού δεν περιέχει άλλα αιγο¬ 
πρόβατα από εκείνα που παχύνονται πριν από τη σφαγή, 

- στο τέλος της περιόδου πάχυνσης τα αμνοερίφια που 
προέρχονται από εκμεταλλεύσεις που υπόκεινται στα 
μέτρα εξάλειψης μεταφέρονται άμεσα σε σφαγείο, που 
βρίσκεται εντός της επικράτειας, για σφαγή όχι αργότερα 
από την ηλικία των δώδεκα μηνών. 

(ζ) Το γάλα και τα γαλακτοκομικά προϊόντα που προ¬ 
έρχονται από τα ζώα που πρέπει να καταστραφούν ή 
να σφαγούν, τα οποία ήταν στην εκμετάλλευση από την 
ημερομηνία επιβεβαίωσης του κρούσματος Κλασικής 
Τρομώδους Νόσου έως την ημερομηνία ολοκλήρωσης 
των μέτρων που πρέπει να εφαρμοστούν στην εκμε¬ 
τάλλευση, απαγορεύεται να χρησιμοποιούνται για τη 
διατροφή μηρυκαστικών, εκτός από τη διατροφή μηρυ- 
καστικών εντός της ίδιας της εκμετάλλευσης. Η διάθεση 
στην αγορά τέτοιων προϊόντων ως ζωοτροφών για μη 
μηρυκαστικά επιτρέπεται μόνο εντός της χώρας. 

3. Μέτρα μετά την ολοκλήρωση της απομάκρυνσης 
των προβλεπόμενων ζώων σε εκμετάλλευση που εντάσ¬ 
σεται στο πρόγραμμα γονοτυπικού ελέγχου 

Μετά την ολοκλήρωση των μέτρων που αναφέρονται 
στην παράγραφο 2 και εφόσον η καταστροφή των ευαί¬ 
σθητων ζώων (προβάτων και αιγών) έχει ολοκληρωθεί, 
ισχύουν τα κάτωθι. 

Η εκμετάλλευση βρίσκεται υπό αυξημένη επιτήρηση 
κλινική και εργαστηριακή, για τη διαπίστωση και κατάλ¬ 
ληλη διερεύνηση νέων κρουσμάτων ΜΣΕ (κλινικά ύπο¬ 
πτα ή νεκρά ζώα). Δείγματα εγκεφαλικού ιστού διερευ- 
νώνται εργαστηριακά, για άλατα ακόλουθα ζώα ηλικίας 
άνω των 18 μηνών, εκτός από πρόβατα γονότυπου ΑΒΒ/ 
ΑΒΒ: (α) ζώα που παρέμεναν στην εκμετάλλευση κατά 
την περίοδο που επιβεβαιώθηκε το κρούσμα ΜΣΕ και τα 
οποία οδηγήθηκαν σε σφαγή για κατανάλωση από τον 
άνθρωπο, (β) ζώα που πέθαναν ή θανατώθηκαν στην 
εκμετάλλευση, τα οποία όμως δεν θανατώθηκαν στο 
πλαίσιο εκστρατείας εκρίζωσης νόσου. 

Οι μετακινήσεις των ζώων πραγματοποιούνται με βά¬ 
σει τα κάτωθι: 

Η είσοδος ζώων στην εξυγιανθείσα υπό εντατική επι¬ 
τήρηση εκμετάλλευση επιτρέπεται μόνο εάν πρόκειται 
για: 

(α) κριάρια με γονότυπο ΑΒΒ/ΑΒΒ, 

(β) προβατίνες που φέρουν ένα τουλάχιστον αλλη¬ 
λόμορφο ΑΒΒ και κανένα Ϊ/ΒΟ αλληλόμορφο γονίδιο, 


(γ) νέες αίγες υπό την προϋπόθεση ότι στην εκμετάλ¬ 
λευση έλαβε χώρα εξονυχιστικός καθαρισμός και απο¬ 
λύμανση όλων των χώρων της εκμετάλλευσης μετά την 
μείωση του ζωικού πληθυσμού. 

Μόνον τα ακόλουθα κριάρια αναπαραγωγής και ανα¬ 
παραγωγικό υλικό προβάτων μπορούν να χρησιμοποι¬ 
ούνται στην εκμετάλλευση: 

(α) κριάρια με γονότυπο ΑΒΒ/ΑΒΒ, 

(β) σπέρμα κριαριών με γονότυπο ΑΒΒ/ΑΒΒ, 

(γ) έμβρυα με τουλάχιστον ένα αλληλόμορφο ΑΒΒ και 
κανένα αλληλόμορφο \/ΒΘ. 

Η έξοδος ζώων από την εξυγιανθείσα υπό εντατική 
επιτήρηση εκμετάλλευση επιτρέπεται σύμφωνα με τα 
παρακάτω: 

Τα ακόλουθα ζώα μπορούν να μετακινηθούν από την 
εκμετάλλευση για κάθε σκοπό, συμπεριλαμβανομένης 
της αναπαραγωγής: 

(α) πρόβατα με γονότυπο ΑΒΒ/ΑΒΒ μετακινούνται 
χωρίς κανένα περιορισμό. Εντούτοις ειδικά οι κριοί με 
γονότυπο ΑΒΒ/ΑΒΒ δεν θα μετακινούνται για ανθρώ¬ 
πινη κατανάλωση, παρά μόνο μετά από βεβαίωση του 
αρμόδιου αγροτικού κτηνιατρείου ότι το εν λόγω ζώο 
έχει φτάσει στο τέλος της αναπαραγωγικής του ζωής. 

(β) προβατίνες με ένα τουλάχιστο ΑΒΒ και κανένα \/ΒΘ 
αλληλόμορφο γονίδιο μπορούν να μετακινούνται σε εκ¬ 
μεταλλεύσεις που υπόκεινται στους περιορισμούς των 
παραγράφων 2 και 8 λόγω ΜΣΕ. 

(γ) αίγες μπορούν να μετακινούνται σε εκμεταλλεύσεις 
που υπόκεινται στους περιορισμούς των παραγράφων 
2 και 8 λόγω ΜΣΕ. 

Τα ακόλουθα ζώα μπορούν να μετακινηθούν από την 
εκμετάλλευση για απευθείας σφαγή για κατανάλωση 
από τον άνθρωπο: 

(α) πρόβατα με ένα τουλάχιστο ΑΒΒ αλληλόμορφο 
γονίδιο μπορούν να μετακινούνται μόνο για σφαγή για 
ανθρώπινη κατανάλωση ή για καταστροφή 
(β) αίγες 

(γ) τα αμνοερίφια ηλικίας κάτω των τριών μηνών κατά 
την ημερομηνία σφαγής 

(δ) αμνοί και ερίφια μπορούν να μετακινηθούν σε άλλη 
εκμετάλλευση εντός της επικράτειας μόνο για πάχυνση 
πριν από τη σφαγή. Στην εκμετάλλευση προορισμού δεν 
πρέπει να υπάρχει κανένα πρόβατο ή αίγα εκτός από τα 
παχυνόμενα και στο τέλος της περιόδου πάχυνσης τα 
αμνοερίφια που προέρχονται από εκμεταλλεύσεις που 
υπόκεινται στα μέτρα εξάλειψης μεταφέρονται άμεσα σε 
σφαγείο που βρίσκεται εντός της επικράτειας για σφαγή 
όχι αργότερα από την ηλικία των δώδεκα μηνών. 

Οι εποχιακές μετακινήσεις κοπαδιών επιτρέπεται να 
πραγματοποιούνται με απόφαση του Τμήματος Κτηνια¬ 
τρικής της ΔΑΟΚ της ΠΕ προέλευσης, υπό τις ακόλουθες 
προϋποθέσεις: 

(α) Θα προηγείται απαραιτήτως γραπτή επικοινωνία με 
την αρμόδια αρχή του τόπου προορισμού. Απαγορεύεται 
η μετακίνηση θετικών στην Τρομώδη Νόσο κοπαδιών 
σε θερινούς βοσκότοπους ΠΕ στις οποίες δεν έχουν 
διαπιστωθεί κρούσματα της νόσου. Η μετακίνηση των 
ζώων θα πραγματοποιείται απευθείας, δίχως στάση και 

με αυστηρή απαγόρευση οποιοσδήποτε επαφής με ζώα 
άλλης εκμετάλλευσης κάθοδόν. 

(β) Θα καθορίζεται σαφώς η περιοχή διαμονής/βό- 
σκησης στον τόπο προορισμού, η οποία θα χρησιμο¬ 
ποιείται αποκλειστικά και μόνο από τα ζώα του εν λόγω 
κοπαδιού, αποκλείοντας οποιαδήποτε επαφή με άλλα 
ζώα. Εξακολουθούν να ισχύουν τα περιοριστικά μέτρα 
για είσοδο και έξοδο ζώων από την εκμετάλλευση που 
ήδη έχουν επιβληθεί από την αρμόδια αρχή της ΠΕ προ¬ 
έλευσης. 

(γ) Απαγορεύεται η μετακίνηση σε θερινούς βοσκό¬ 
τοπους ζώων που εγκυμονούν ή ζώων που βρίσκονται 
σε λοχεία. 

4. Άρση των μέτρων που λήφθηκαν επί επιβεβαίωσης 
ΚλασικήςΤρομώδους Νόσου σε εκμετάλλευση που εντά¬ 
χθηκε στο πρόγραμμα γονοτυπικού ελέγχου 

Τα περιοριστικά μέτρα της παραγράφου 3 εξακολου¬ 
θούν να ισχύουν στην εκμετάλλευση: 

(α) έως την ημερομηνία που όλα τα πρόβατα της εκμε¬ 
τάλλευσης έχουν φθάσει σε καθεστώς ΑΚΒ/ΑΚΚ, υπό τον 
όρο ότι δεν υπάρχουν αιγοειδή στην εκμετάλλευση, ή 

(β) για μια περίοδο δύο ετών από την ημερομηνία που 
όλα τα μέτρα της παραγράφου 2 έχουν ολοκληρωθεί, 
υπό τον όρο ότι δεν έχει εντοπιστεί άλλο κρούσμα ΜΣΕ, 
εκτός από Άτυπη Τρομώδη Νόσο, κατά την εν λόγω διετή 
περίοδο. Εάν όλες οι προβλεπόμενες εξετάσεις που διε- 
νεργούνται στο διάστημα των δύο (2) ετών επιτήρησης 
είναι αρνητικές, τότε με απόφαση της αρμόδιας αρχής 
της ΠΕ αίρονται τα περιοριστικά μέτρα και η εκμετάλ¬ 
λευση κηρύσσεται απαλλαγμένη ΚλασικήςΤρομώδους 
Νόσου. Εάν, μετά το πέρας των δύο (2) ετών προκύψει 
θετικό αποτέλεσμα ταχείας δοκιμής σε δείγμα από ζώο 
της εκμετάλλευσης, τότε η επιτήρηση παρατείνεται για 
διάστημα δύο (2) ετών. 

Εάν επιβεβαιωθεί κρούσμα Άτυπης Τρομώδους Νό¬ 
σου κατά τη διάρκεια της εν λόγω διετούς περιόδου, η 
εκμετάλλευση υπόκειται και στα μέτρα που αναφέρονται 
στο άρθρο 9. 

Γιατην τεκμηρίωση όλων των ενεργειών που αφορούν 
την επιβολή και την άρση των μέτρων στη μολυσμένη εκ¬ 
μετάλλευση, συμπληρώνονται και κοινοποιούνται στην 
Κεντρική Αρμόδια Αρχή τα ανάλογα κατά περίπτωση 
διοικητικά έγγραφα που περιλαμβάνονται στο Εγχειρίδιο 
Οδηγιών Εφαρμογής του προγράμματος ΜΣΕ στα μικρά 
μηρυκαστικά. 

5. Ειδικά μέτρα που λαμβάνονται στην εκμετάλλευση 
που εντάσσεται στο πρόγραμμα θανάτωσης και ολοσχε¬ 
ρούς καταστροφής ζώων μολυσμένης εκμετάλλευσης με 
Κλασική Τρομώδη Νόσο 

Με απόφαση της αρμόδιας αρχής ΠΕ στηριζόμενης 
υποχρεωτικά σε λεπτομερή και τεκμηριωμένη εισήγηση 
κατόπιν στάθμισης όλων των επιδημιολογικών παρα¬ 
γόντων και έπειτα από σύμφωνη γνώμη του ιδιοκτήτη, 
η εκμετάλλευση με επιβεβαιωμένο κρούσμα Κλασικής 
Τρομώδους Νόσου, εντάσσεται στο πρόγραμμα «θανά¬ 
τωσης και ολοσχερούς καταστροφής ζώων μολυσμένης 
εκμετάλλευσης με Κλασική Τρομώδη Νόσο». Η παρα¬ 
πάνω εισήγηση στηρίζεται στα ακόλουθα κριτήρια: πα¬ 
ρουσία ή μη άλλης μολυσμένης εκμετάλλευσης στην ΠΕ, 


παρουσία ή μη άλλης μολυσμένης εκμετάλλευσης σε 
ακτίνα 3 χλμ, εκμετάλλευση που εφαρμόζει κατά κόρον 
εκτατικό σύστημα εκτροφής, χρήση ή μη κοινών βοσκο¬ 
τόπων, ποσοστό προσβολής κοπαδιού > 5% (αριθμός 
ζώων με κλινικά συμπτώματα/σύνολο εκτρεφόμενων 
ζώων > 5%), ηλικία εκδήλωσης των κλινικών συμπτω¬ 
μάτων (η ηλικία εκδήλωσης κλινικών συμπτωμάτων μει¬ 
ώνεται όσο το ποσοστό προσβολής της εκμετάλλευσης 
αυξάνεται), εκμετάλλευση με ιστορικό πολλών αγορα¬ 
πωλησιών ζώων, πρακτικές διαχείρισης και διατροφής 
της εκμετάλλευσης που ενοχοποιούν τη διασπορά του 
μολυσματικού παράγοντα της νόσου. Στην εν λόγω εκ¬ 
μετάλλευση επιβάλλονται τα ακόλουθα μέτρα: 

(α) Θανάτωση χωρίς καθυστέρηση όλων των ευπαθών 
ζώων της εκμετάλλευσης, τα οποία προκύπτουν από την 
έρευνα που περιγράφεται στην πρώτη υποπαράγραφο 
της παραγράφου 1 του παρόντος άρθρου. Ακολουθεί, 
άμεσα, καταστροφή των πτωμάτων των ζώων με απο¬ 
τέφρωση σύμφωνα με τις διατάξεις του Κανονισμού (ΕΚ) 
αριθ. 1069/2009. 

(β) Συλλογή δειγμάτων για εργαστηριακή διερεύνηση, 
σύμφωνα με τα αναφερόμενα στον παρακάτω πίνακα. 
Επιπλέον, σε ένα δείγμα 50 ζώων από την εκμετάλλευση 
διενεργούνται γονοτυπικές αναλύσεις. 

Ελάχιστος αριθμός ζώων ηλικίας άνω των δεκαοκτώ 
(18) μηνών, που θανατώνονται και καταστρέφονται, από 
τα οποία θα ληφθούν δείγματα για εξέταση με ταχείες 
δοκιμές 


Αριθμός ζώων ηλικίας > 18 
μηνών που θανατώνονται 
καικαταστρέφονται 

Δείγματα για εξέταση 
με ταχείες δοκιμές 

70 (ή λιγότερα) 

Ολα τα ζώα 

80 

68 

90 

73 

100 

78 

120 

86 

140 

92 

160 

97 

180 

101 

200 

105 

250 

112 

300 

117 

350 

121 

400 

124 

450 

127 

500 ή περισσότερα 

150 


(γ) Το γάλα και τα γαλακτοκομικά προϊόντα που προ¬ 
έρχονται από τα ζώα που πρέπει να καταστραφούν, τα 
οποία ήταν στην εκμετάλλευση από την ημερομηνία 
επιβεβαίωσης του κρούσματος ΚλασικήςΤρομώδους 
Νόσου έως την ημερομηνία ολοκλήρωσης των μέτρων 
που πρέπει να εφαρμοστούν στην εκμετάλλευση, απαγο¬ 
ρεύεται να χρησιμοποιούνται για τη διατροφή μηρυκα- 

στικών, εκτός απάτη διατροφή μηρυκαστικών εντός της 
ίδιας της εκμετάλλευσης. Η διάθεση στην αγορά τέτοιων 
προϊόντων ως ζωοτροφών για μη μηρυκαστικά επιτρέ¬ 
πεται μόνο εντός της χώρας. 

(δ) Από την σφαγή και ολοσχερή καταστροφή των 
ζώων, εξαιρούνται τα αμνοερίφια ηλικίας κάτω των τριών 
μηνών υπό τον όρο ότι σφάζονται για κατανάλωση από 
τον άνθρωπο, όχι αργότερα από την ηλικία των τριών 
μηνών. 

6. Ανασύσταση μετά από τη θανάτωση και ολοσχερή 
καταστροφή των ζώων της μολυσμένης με Κλασική Τρο- 
μώδη Νόσο εκμετάλλευσης 
Με απόφαση της αρμόδιας αρχής ΠΕ, επιτρέπεται η 
ανασύσταση της εκμετάλλευσης αφού ολοκληρωθούν 
οι διαδικασίες καθαρισμού και απολύμανσης και μετά 
την πάροδο 6 μηνών. 

Η νεοσυσταθείσα εκμετάλλευση εντάσσεται σε αυξη¬ 
μένη επιτήρηση, κλινική και εργαστηριακή, για τη διαπί¬ 
στωση και κατάλληλη διερεύνηση νέων κρουσμάτων ΜΣΕ 
(κλινικά ύποπτα ή νεκρά ζώα). Διερευνώνται εργαστηρια¬ 
κά, δείγματα εγκεφαλικού ιστού από όλα τα ζώα ηλικίας 
άνω των 18 μηνών, που πέθαναν ή θανατώθηκαν στην 
εκμετάλλευση (όχι όμως στο πλαίσιο εκστρατείας εκρί- 
ζωσης νόσου), εκτός από πρόβατα γονότυπου ΑΚΚ/ΑΚΚ. 

Η ανασύσταση πραγματοποιείται με την εισαγωγή των 
ακόλουθων ζώων: 

(α) κριοί με γονότυπο ΑΚΚ/ΑΚΒ, 

(β) προβατίνες που φέρουν ένα τουλάχιστον αλλη- 
λόμορφο ΑΚΒ και κανένα Ϊ/ΚΟ αλληλόμορφο γονίδιο, 
(γ) νέες αίγες υπό την προϋπόθεση ότι στην εκμετάλ¬ 
λευση έλαβε χώρα εξονυχιστικός καθαρισμός και απο¬ 
λύμανση όλων των χώρων της εκμετάλλευσης μετά την 
μείωση του ζωικού πληθυσμού. 

Μόνο οι ακόλουθοι κριοί αναπαραγωγής και αναπαρα¬ 
γωγικό υλικό προβάτων μπορούν να χρησιμοποιούνται 
στην εκμετάλλευση: 

(α) κριοί με γονότυπο ΑΚΚ/ΑΚΒ, 

(β) σπέρμα κριών με γονότυπο ΑΚΚ/ΑΚΚ, 

(γ) έμβρυα με τουλάχιστον ένα αλληλόμορφο ΑΚΚ και 
κανένα αλληλόμορφο Ϊ/ΚΟ. 

Η έξοδος ζώων από την εξυγιανθείσα υπό εντατική 
επιτήρηση εκμετάλλευση επιτρέπεται σύμφωνα με τα 
παρακάτω: 

Τα ακόλουθα ζώα μπορούν να μετακινηθούν από την 
εκμετάλλευση για κάθε σκοπό, συμπεριλαμβανομένης 
της αναπαραγωγής: 

(α) πρόβατα με γονότυπο ΑΒΚ/ΑΚΒ μετακινούνται 
χωρίς κανένα περιορισμό. Εντούτοις, ειδικά οι κριοί με 
γονότυπο ΑΒΚ/ΑΒΒ, δεν θα μετακινούνται για ανθρώ¬ 
πινη κατανάλωση, παρά μόνο μετά από βεβαίωση του 
αρμόδιου αγροτικού κτηνιατρείου ότι το εν λόγω ζώο 
έχει φτάσει στο τέλος της αναπαραγωγικής του ζωής. 

(β) προβατίνες με ένα τουλάχιστο ΑΚΒ και κανένα Ϊ/ΚΟ 
αλληλόμορφο γονίδιο μπορούν να μετακινούνται σε εκ¬ 
μεταλλεύσεις που υπόκεινται στους περιορισμούς των 
παραγράφων 2 και 8 λόγω ΜΣΕ. 

(γ) αίγες μπορούν να μετακινούνται σε εκμεταλλεύσεις 
που υπόκεινται στους περιορισμούς των παραγράφων 
2 και 8 λόγω ΜΣΕ. 


Τ α ακόλουθα ζώα μπορούν να μετακινηθούν από την 
εκμετάλλευση για απευθείας σφαγή για κατανάλωση 
από τον άνθρωπο: 

(α) πρόβατα με ένα τουλάχιστο ΑΚΚ αλληλόμορφο 
γονίδιο μπορούν να μετακινούνται μόνο για σφαγή για 
ανθρώπινη κατανάλωση ή για καταστροφή. 

(β) αίγες 

(γ) τα αμνοερίφια ηλικίας κάτω των τριών μηνών κατά 
την ημερομηνία σφαγής 

(δ) αμνοί και ερίφια μπορούν να μετακινηθούν σε άλλη 
εκμετάλλευση εντός της επικράτειας μόνο για πάχυνση 
πριν από τη σφαγή. Στην εκμετάλλευση προορισμού δεν 
πρέπει να υπάρχει κανένα πρόβατο ή αίγα εκτός από τα 
παχυνόμενα και στο τέλος της περιόδου πάχυνσης τα 
αμνοερίφια που προέρχονται από εκμεταλλεύσεις που 
υπόκεινται στα μέτρα εξάλειψης μεταφέρονται άμεσα σε 
σφαγείο που βρίσκεται εντός της επικράτειας για σφαγή 
όχι αργότερα από την ηλικία των δώδεκα μηνών. 

7. Αρση των μέτρων που λήφθηκαν επί επιβεβαίω¬ 
σης ΚλασικήςΤρομώδους Νόσου σε εκμετάλλευση που 
εντάχθηκε στο πρόγραμμα θανάτωσης και ολοσχερούς 
καταστροφής 

Τα περιοριστικά μέτρα εξακολουθούν να ισχύουν στην 
εκμετάλλευση: 

(α) έωςτην ημερομηνία που όλα τα πρόβατα της εκμε¬ 
τάλλευσης έχουν φθάσει σε καθεστώς ΑΚΒ/ΑΒΚ, υπό τον 
όρο ότι δεν υπάρχουν αιγοειδή στην εκμετάλλευση, ή 

(β) για μια περίοδο δύο ετών από την ημερομηνία που 
όλα τα μέτρα της παραγράφου 5 έχουν ολοκληρωθεί, 
υπό τον όρο ότι δεν έχει εντοπιστεί άλλο κρούσμα ΜΣΕ 
εκτός από Άτυπη Τρομώδη Νόσο κατά την εν λόγω δι¬ 
ετή περίοδο. Εάν όλες οι προβλεπόμενες εξετάσεις που 
διενεργούνται στο διάστημα των δύο (2) ετών επιτή¬ 
ρησης είναι αρνητικές, τότε με απόφαση της αρμόδιας 
αρχής ΠΕ αίρονται τα περιοριστικά μέτρα και η εκμετάλ¬ 
λευση κηρύσσεται απαλλαγμένη ΚλασικήςΤρομώδους 
Νόσου. Εάν, μετά το πέρας των δύο (2) ετών προκύψει 
θετικό αποτέλεσμα ταχείας δοκιμής σε δείγμα από ζώο 
της εκμετάλλευσης, τότε η επιτήρηση παρατείνεται για 
διάστημα δύο (2) ετών. 

Εάν επιβεβαιωθεί κρούσμα Άτυπης Τρομώδους Νό¬ 
σου κατά τη διάρκεια της εν λόγω διετούς περιόδου, η 
εκμετάλλευση υπόκειται και στα μέτρα που αναφέρονται 
στο άρθρο 9. 

Για την τεκμηρίωση όλων των ενεργειών που αφορούν 
την επιβολή και την άρση των μέτρων στη μολυσμένη εκ¬ 
μετάλλευση, συμπληρώνονται και κοινοποιούνται στην 
Κεντρική Αρμόδια Αρχή τα ανάλογα κατά περίπτωση 
διοικητικά έγγραφα που περιλαμβάνονται στο Εγχειρίδιο 
Οδηγιών Εφαρμογής του προγράμματος ΜΣΕ στα μικρά 
μηρυκαστικά. 

8. Ειδικά μέτρα που λαμβάνονται στην εκμετάλλευση 
που εντάσσεται στο πρόγραμμα εντατικής επιτήρησης 
εκμετάλλευσης μολυσμένης με Κλασική Τρομώδη Νόσο 

Με απόφαση της αρμόδιας αρχής της ΠΕ στην εκμε¬ 
τάλλευση του επιβεβαιωμένου κρούσματος Κλασικής 
Τρομώδους Νόσου και έπειτα από σύμφωνη γνώμη του 
ιδιοκτήτη, όταν είναι δύσκολο να υπάρξει αντικατάσταση 
των προβάτων επιτρεπτού γονότυπου ή στις περιπτώ- 

σεις που η συχνότητα του αλληλόμορφου ΑΚΚ στη φυλή 
ή την εκμετάλλευση είναι μικρή, ή όπου κριθεί αναγκαίο 
για να αποφευχθεί η αιμομικτική διασταύρωση, ή έπειτα 
από στάθμισο όλων των επιδημιολογικών παραγόντων, 
η εκμετάλλευση με επιβεβαιωμένο κρούσμα Κλασικής 
Τρομώδους Νόσου, εντάσσεται στο «πρόγραμμα εντα¬ 
τικής επιτήρησης εκμετάλλευσης μολυσμένης με Κλα¬ 
σική Τρομώδη Νόσο». Η αρμόδια αρχή της Π Ε οφείλει 
να διατηρεί ειδικό αρχείο το οποίο περιλαμβάνει κάθε 
εκμετάλλευση που εντάσσεται στο πρόγραμμα εντατι¬ 
κής επιτήρησης, συμπεριλαμβανομένων των λόγων και 
των κριτηρίων που δικαιολογούν την εν λόγω απόφαση 
ένταξης. 

Στην εν λόγω εκμετάλλευση και για περίοδο δύο ετών 
μετά την ανίχνευση του τελευταίου κρούσματος ΜΣΕ 
επιβάλλονται τα ακόλουθα μέτρα: 

(α) Η εκμετάλλευση υποβάλλεται άμεσα σε αυξημένη 
επιτήρηση κλινική και εργαστηριακή, για διαπίστωση 
και κατάλληλη διερεύνηση νέων κρουσμάτων ΜΣΕ (κλι¬ 
νικά ύποπτα ή νεκρά ζώα). Δείγματα εγκεφαλικού ιστού 
διερευνώνται εργαστηριακά για όλα τα ακόλουθα ζώα 
ηλικίας άνω των 18 μηνών, εκτός από πρόβατα γονότυ- 
που ΑΚΚ/ΑΚΚ: 

(αα) ζώα που έχουν σφαγιαστεί για κατανάλωση από 
τον άνθρωπο, 

(αβ) ζώα που πέθαναν ή θανατώθηκαν στην εκμετάλ¬ 
λευση, τα οποία δεν θανατώθηκαν 
όμως στο πλαίσιο εκστρατείας εκρίζωσης νόσου. 

(β) Μόνο τα ακόλουθα πρόβατα εισάγονται στην εκ¬ 
μετάλλευση: 

(βα) κριοί με γονότυπο ΑΚΚ/ΑΚΒ- 
(ββ) προβατίνες που φέρουν τουλάχιστο ένα αλληλό- 
μορφο ΑΚΚ και κανένα αλληλόμορφο νΚζ). 

(γ) Μόνον οι ακόλουθοι κριοί αναπαραγωγής και ανα¬ 
παραγωγικό υλικό προβάτων μπορούν να χρησιμοποι¬ 
ούνται στην εκμετάλλευση: 

(γα) κριοί ΑΚΒ/ΑΒΒ- 

(γβ) σπέρμα κριών με γονότυπο ΑΒΚ/ΑΒΒ- 
(γγ) έμβρυα με τουλάχιστον ένα αλληλόμορφο ΑΒΒ 
και κανένα αλληλόμορφο νΚΌ. 

(δ) Οι μετακινήσεις των ζώων από την εκμετάλλευση 
υπόκεινται στις ακόλουθες προϋποθέσεις: 

(δα) οι κριοί και οι προβατίνες με γονότυπο ΑΡΚ/ΑΚΒ 
μπορούν να μετακινηθούν από την εκμετάλλευση για 
κάθε σκοπό, συμπεριλαμβανομένης της αναπαραγωγής, 
υπό τον όρο ότι μετακινούνται σε άλλη εκμετάλλευση 
η οποία υπόκειται σε περιορισμούς των παραγράφων 2 
και 8 λόγω ΜΣΕ 

(δβ) όλα τα ζώα μπορούν να μετακινηθούν από την 
εκμετάλλευση για απευθείας σφαγή για κατανάλωση 
από τον άνθρωπο, 

(δγ) τα αμνοερίφια μπορούν να μετακινηθούν σε άλλη 
εκμετάλλευση που βρίσκεται εντός της επικράτειας με 
μοναδικό σκοπό την πάχυνση πριν από τη σφαγή εφό¬ 
σον πληρούνται οι ακόλουθες προϋποθέσεις: 

ί) η εκμετάλλευση προορισμού δεν περιέχει άλλα αι¬ 
γοπρόβατα, εκτός από εκείνα που παχύνονται πριν από 
τη σφαγή, 

Μ) στο τέλος της περιόδου πάχυνσης τα αμνοερίφια 


που προέρχονται από εκμεταλλεύσεις που υπόκεινται 
στα μέτρα εξάλειψης μεταφέρονται άμεσα σε σφαγείο 
που βρίσκεται εντός της επικράτειας για σφαγή, όχι αρ¬ 
γότερα από την ηλικία των δώδεκα μηνών. 

(ε) Δεν πραγματοποιείται αποστολή σπέρματος, εμ¬ 
βρύου και ωαρίων εκτός της εκμετάλλευσης. 

(στ) Η κοινή βοσκή όλων των αιγοπροβάτων της εκ¬ 
μετάλλευσης με αιγοπρόβατα άλλων εκμεταλλεύσεων 
απαγορεύεται κατά τη διάρκεια της περιόδου τοκετών. 

(ζ) Το γάλα και τα γαλακτοκομικά προϊόντα που προέρ¬ 
χονται από τα ευπαθή ζώα της εκμετάλλευσης, τα οποία 
προκύπτουν από την έρευνα που περιγράφεται στην 
πρώτη υποπαράγραφο της παραγράφου 1 του παρό¬ 
ντος άρθρου, απαγορεύεται να χρησιμοποιούνται για 
την διατροφή μηρυκαστικών, εκτός από την διατροφή 
μηρυκαστικών εντόςτης ίδιας της εκμετάλλευσης. Η δι¬ 
άθεση στην αγορά τέτοιων προϊόντων ως ζωοτροφών 
για μη μηρυκαστικά επιτρέπεται μόνο εντός της χώρας. 

(η) Ο γονότυπος της πρωτεΐνης Ρποη πενήντα (50), κατ' 
ανώτατο όριο, προβάτων καθορίζεται εντός περιόδου 
τριών μηνών από την ημερομηνία επιβεβαίωσης του 
κρούσματος-δείκτη της Κλασικής Τρομώδους Νόσου. 

Όταν εντοπιστούν επιπλέον κρούσματα ΚλασικήςΤρο- 
μώδους Νόσου σε εκμετάλλευση όπου εφαρμόζεται το 
πρόγραμμα εντατικής επιτήρησης, η αρμόδια αρχή της 
ΠΕ αξιολογεί εκ νέου την συνάφεια των λόγων και των 
κριτηρίων που δικαιολογούν την απόφαση εφαρμογής 
του στην εν λόγω εκμετάλλευση. Στην περίπτωση που 
συμπεραίνεται ότι η εφαρμογή αυτή δεν διασφαλίζει 
τον ενδεδειγμένο έλεγχο των κρουσμάτων, και μετά από 
λεπτομερή και τεκμηριωμένη εισήγηση που πραγμα¬ 
τοποιεί, η ΠΕ οφείλει να αλλάξει την διαχείριση της εν 
λόγω εκμετάλλευσης και να την εντάξει ανάλογα στο 
πρόγραμμα γονοτυπικού ελέγχου ή θανάτωσης και ολο¬ 
σχερούς καταστροφής. 

9. Άρση των μέτρων που λήφθηκαν επί επιβεβαίωσης 
Κλασικής Τρομώδους Νόσου σε εκμετάλλευση που εντά¬ 
χθηκε στο πρόγραμμα εντατικής επιτήρησης 
Τα περιοριστικά μέτρα της παραγράφου 8 εξακολου¬ 
θούν να ισχύουν για περίοδο δύο ετών μετά την ανίχνευ¬ 
ση του τελευταίου κρούσματος ΜΣΕ, εκτός της Άτυπης 
Τρομώδους Νόσου. Εάν επιβεβαιωθεί κρούσμα Άτυπης 
Τρομώδους Νόσου κατά τη διάρκεια της εν λόγω διετούς 
περιόδου, η εκμετάλλευση υπόκειται και στα μέτρα που 
αναφέρονται στο άρθρο 9. 

Άρθρο 9 

Μέτρα επί επιβεβαιώσεωςΆτυπηςΤρομώδους 

Νόσου μικρών μηρυκαστικών 
1. Γενικά μέτρα που λαμβάνονται σε κάθε εκμετάλ¬ 
λευση με επιβεβαιωμένο κρούσμα Άτυπης Τρομώδους 
Νόσου 

Σε κάθε περίπτωση επιβεβαίωσηςΆτυπηςΤρομώδους 
Νόσου διενεργείται η παρακάτω έρευνα για τον εντο¬ 
πισμό: 

(α) των γονέων, εφόσον μπορούν να ευρεθούν, και 
σε περίπτωση που η νόσος επιβεβαιώθηκε σε θηλυκό 
ζώο, όλων των εμβρύων ή ωαρίων και των τελευταίων 
απογόνων του. 

(β) όλων των άλλων μηρυκαστικών που βρίσκονται 
στην εκμετάλλευση όπου εκτράφηκε το ζώο στο οποίο 
επιβεβαιώθηκε η νόσος και παρουσιάζουν κίνδυνο μό¬ 
λυνσης Μ ΣΕ, πέραν αυτών του αναφέρονται στην πα¬ 
ραπάνω περίπτωση. 

(γ) της πιθανής προέλευσης της νόσου. 

(δ) άλλων εκμεταλλεύσεων στις οποίες υπάρχουν ζώα, 
έμβρυα ή ωάρια τα οποία πιθανολογούνται να έχουν 
μολυνθεί με τον ίδιο παράγοντα ΜΣΕ ή να έχουν χρη¬ 
σιμοποιήσει μολυσμένες ζωοτροφές ή ήρθαν σε επαφή 
με την ίδια πηγή μόλυνσης. 

(ε) των βοσκοτόπων που χρησιμοποίησε το κοπάδι 
τον τελευταίο χρόνο. Στην περίπτωση που χρησιμοποι¬ 
είται γη ως βοσκότοπος πολλών κοπαδιών, η εφαρμο¬ 
γή των προβλεπόμενων μέτρων μπορεί να περιοριστεί 
μόνο στο κοπάδι στο οποίο εμφανίστηκε το κρούσμα, 
υπό την προϋπόθεση ότι, κατόπιν στάθμισης όλων των 
επιδημιολογικών παραγόντων, δεν προκύπτει κίνδυνος 
διασποράς της νόσου στα υπόλοιπα κοπάδια. 

Τα αποτελέσματα της παραπάνω έρευνας κοινοποι¬ 
ούνται στην Κεντρική Αρμόδια Αρχή, ενώ σχετική ενη¬ 
μέρωση λαμβάνουν και τα Τμήματα Κτηνιατρικής των 
ΔΑΟΚτων Π Ε, στην αρμοδιότητα των οποίων υπάγονται 
εκμεταλλεύσεις οι οποίες, σύμφωνα μετά αποτελέσματα 
της έρευνας, ενδέχεται να είναι μολυσμένες. 

Με ευθύνη της αρμόδιας αρχής της ΠΕ εξασφαλίζεται 
ότι οι ακόλουθες ενέργειες λαμβάνουν χώρα σε κάθε 
περίπτωση εκμετάλλευσης με επιβεβαιωμένο κρούσμα 
ΆτυπηςΤρομώδους Νόσου σε πρόβατο ή αίγα: 

(α) Ενημέρωση των κτηνοτροφών σχετικά με τη συ¬ 
μπτωματολογία, την παθογένεια και την επιδημιολογία 
των ΜΣΕ. 

(β) Επεξήγηση των ισχυόντων νομικών, διοικητικών 
και οικονομικών μέτρων. 

(γ) Έγγραφη ενημέρωση του ιδιοκτήτη της εκμε¬ 
τάλλευσης για τις υποχρεώσεις του που αφορούν την 
τήρηση των περιοριστικών μέτρων στις μετακινήσεις 
ζώων της εκμετάλλευσης και για τα αποτελέσματα των 
εργαστηριακών εξετάσεων που διεξήχθησαν σε ζώα της 
εκμετάλλευσης. 

(δ) Ατομική σήμανση και καταγραφή όλων των ζώων 
της εκμετάλλευσης. 

(ε) Λήψη του ιστορικού της εκμετάλλευσης και διεξα¬ 
γωγή επιδημιολογικής έρευνας. 

(στ) Κλινική εξέταση όλων των ζώων για διαπίστωση 
τυχόν συμπτωμάτων που θέτουν υποψία Τρομώδους 
Νόσου σε άλλα ζώα της εκμετάλλευσης. 

(ζ) Ενημέρωση του αρμόδιου Τμήματος της Δ/νσης 
Αγροτικής Οικονομίας και Κτηνιατρικής της Περιφερεια¬ 
κής Ενότητας, στο οποίο ανήκει ο Επόπτης Κυκλοφορίας 
Ζωοτροφών, για την ύπαρξη εκμετάλλευσης με θετικό 
κρούσμα Τρομώδους Νόσου για την πραγματοποίηση 
δειγματοληψίας στις ζωοτροφές της εκμετάλλευσης ή/ 
και του προμηθευτή ζωοτροφών της συγκεκριμένης εκ¬ 
μετάλλευσης, για τα αποτελέσματα και ακολούθως την 
καταστροφή των μολυσμένων ζωοτροφών. 

2. Ειδικά Μέτρα που λαμβάνονται στην εκμετάλλευση 
που εντάσσεται στο πρόγραμμα εντατικής επιτήρησης 
εκμετάλλευσης μολυσμένης με Άτυπη Τρομώδη Νόσο. 


Με απόφαση της αρμόδιας αρχής της ΠΕ για ένταξη 
της μολυσμένης εκμετάλλευσης στο πρόγραμμα «εντα¬ 
τικής επιτήρησης εκμετάλλευσης μολυσμένης με Άτυπη 
Τρομώδη Νόσο», η εκμετάλλευση υπόκειται στο ακόλου¬ 
θο πρωτόκολλο εντατικής παρακολούθησης των ΜΣΕ 
για περίοδο δύο ετών από την ημερομηνία ανίχνευσης 
του τελευταίου κρούσματος Άτυπης Τρομώδους Νόσου. 
Όλα τα αιγοπρόβατα ηλικίας άνω των 18 μηνών που 
σφάζονται για κατανάλωση από τον άνθρωπο και όλα 
τα αιγοπρόβατα ηλικίας άνω των 18 μηνών που έχουν 
πεθάνει ή θανατωθεί στην εκμετάλλευση υποβάλλονται 
σε εργαστηριακό έλεγχο για την παρουσία ΜΣΕ. 

3. Άρση των μέτρων που λήφθηκαν επί επιβεβαίωσης 
ΆτυπηςΤρομώδους Νόσου 
Με απόφαση της αρμόδιας αρχής της Π Ε τα περιορι¬ 
στικά μέτρα διάρκειας δύο (2) ετών που επιβάλλονται 
στις εκμεταλλεύσεις με κρούσμα ΆτυπηςΤρομώδους 
Νόσου αίρονται υπό την προϋπόθεση ότι κατά τη διάρ¬ 
κεια των δύο αυτών ετών, οι εργαστηριακές εξετάσεις 
που διενεργήθηκαν είναι αρνητικές στο σύνολό τους. 

Άρθρο 10 

Μέτρα μετά την επιβεβαίωση ΣΕΒ 

1. Γενικά μέτρα που λαμβάνονται σε κάθε εκμετάλλευ¬ 
ση με επιβεβαιωμένο κρούσμα ΣΕΒ 
(α) Σε περίπτωση που η παρουσία ΣΕΒ δεν μπορεί να 
αποκλεισθεί μετά το αποτέλεσμα της δοκιμής δακτυλίου 
που διεξάγεται σύμφωνα με τις οδηγίες του Εγχειριδίου 
Προδιαγραφών για Διαγνωστικές Δοκιμές & Εμβόλια του 
ΟΙΕ, τίθεται αμέσως σε εφαρμογή το Σχέδιο Επείγουσας 
Δράσης για τη ΣΕΒ στα μικρά μηρυκαστικά και διενερ- 
γείται η παρακάτω έρευνα για τον εντοπισμό: 

(αα) των γονέων, εφόσον μπορούν να ευρεθούν, και 
σε περίπτωση που η νόσος επιβεβαιώθηκε σε θηλυκό 
ζώο, όλων των εμβρύων ή ωαρίων και των τελευταίων 
απογόνων του, 

(αβ) όλων των ζώων της εκμετάλλευσης όπου εκτρά¬ 
φηκε το ζώο στο οποίο επιβεβαιώθηκε η νόσος που πα¬ 
ρουσιάζουν κίνδυνο μόλυνσης με ΣΕΒ πέραν αυτών του 
αναφέρονται στην παραπάνω περίπτωση, 

(αγ) της πιθανής προέλευσης της νόσου και τον εντοπι¬ 
σμό άλλων εκμεταλλεύσεων στις οποίες υπάρχουν ζώα, 
έμβρυα ή ωάρια τα οποία πιθανόν να έχουν μολυνθεί με 
τον παράγοντα ΣΕΒ ή να έχουν λάβει μολυσμένες ζωο¬ 
τροφές ή ήρθαν σε επαφή με την ίδια πηγή μόλυνσης. 

(β) Με ευθύνη της αρμόδιας αρχής της ΠΕ εξασφαλίζε¬ 
ται ότι οι ακόλουθες ενέργειες λαμβάνουν χώρα σε κάθε 
περίπτωση εκμετάλλευσης με επιβεβαιωμένο κρούσμα 
ΣΕΒ σε πρόβατο ή αίγα: 

(βα) Ενημέρωση των κτηνοτροφών σχετικά με τη συ¬ 
μπτωματολογία, την παθογένεια και την επιδημιολογία 
της ΜΣΕ. 

(ββ) Επεξήγηση των ισχυόντων νομικών, διοικητικών 
και οικονομικών μέτρων. 

(βγ) Έγγραφη ενημέρωση του ιδιοκτήτη της εκμε¬ 
τάλλευσης για τις υποχρεώσεις του που αφορούν την 
τήρηση των περιοριστικών μέτρων στις μετακινήσεις 
των ζώων της εκμετάλλευσης και των αποτελεσμάτων 
των εργαστηριακών εξετάσεων που διεξήχθησαν σε ζώα 
της εκμετάλλευσης. 

(βδ) Ατομική σήμανση και καταγραφή όλων των ζώων 
της εκμετάλλευσης. 

(βε) Λήψη του ιστορικού της εκμετάλλευσης και διε¬ 
ξαγωγή επιδημιολογικής έρευνας. 

(βστ) Κλινική εξέταση όλων των ζώων για τη διαπίστω¬ 
ση τυχόν συμπτωμάτων που θέτουν υποψία ΣΕΒ σε άλλα 
ζώα της εκμετάλλευσης. 

(βζ) Ενημέρωση του αρμόδιου Τμήματος της Δ/νσης, 
Αγροτικής Οικονομίας και Κτηνιατρικής της Περιφερεια¬ 
κής Ενότητας, στο οποίο ανήκει ο Επόπτης Κυκλοφορίας 
Ζωοτροφών, για την ύπαρξη εκμετάλλευσης με θετικό 
κρούσμα ΣΕΒ, για την πραγματοποίηση δειγματοληψίας 
στις ζωοτροφές της εκμετάλλευσης ή/και του προμηθευ¬ 
τή ζωοτροφών της συγκεκριμένης εκμετάλλευσης, για 
τα αποτελέσματα και ακολούθως την καταστροφή των 
μολυσμένων ζωοτροφών. 

2. Ειδικά μέτρα στην εκμετάλλευση με επιβεβαιωμένο 
κρούσμα ΣΕΒ 

Με απόφαση της αρμόδιας αρχής της ΠΕ, στην εκ¬ 
μετάλλευση προέλευσης του επιβεβαιωμένου κρού¬ 
σματος ΣΕΒ επιβάλλονται τα μέτρα που περιγράφονται 
στο Σχέδιο Επείγουσας Δράσης για τη ΣΕΒ στα μικρά 
μηρυκαστικά. 

Άρθρο 11 

Ειδικοί κανόνες για την ένταξη στο Πρόγραμμα 
Επιτήρησης Αρνητικών στην Τρομώδη Νόσο 
εκμεταλλεύσεων 

Εκμεταλλεύσεις που για δύο (2) διαδοχικά έτη επιτή¬ 
ρησης, δεν παρουσίασαν κανένα κρούσμα ΜΣΕ μικρών 
μηρυκαστικών (είτε σε σφαγμένο, είτε σε νεκρό ζώο) 
κατόπιν σύμφωνης γνώμης του ιδιοκτήτη, εντάσσονται 
σε πρόγραμμα επιτήρησης αρνητικών στην Τρομώδη 
Νόσο εκμεταλλεύσεων υπό την προϋπόθεση ότι: 

(α) ένα ετήσιο δείγμα 10% του συνόλου των ζώων που 
προορίζονται για ανθρώπινη κατανάλωση άνω των δε¬ 
καοκτώ (18) μηνών έχει ελεγχθεί με ταχείες δοκιμές οι 
οποίες έδωσαν αρνητικό αποτέλεσμα. 

(β) ένα ετήσιο δείγμα 50% του συνόλου των νεκρών 
ζώων της εκμετάλλευσης άνω των δεκαοκτώ (18) μηνών 
έχει ελεγχθεί με ταχεία δοκιμή η οποία έδωσε αρνητικό 
αποτέλεσμα. 

(γ) η εκμετάλλευση δεν χρησιμοποίησε κατά τα δύο 
(2) τελευταία έτη βοσκότοπους για τους οποίους υπάρχει 
υπόνοια ότι έχουν χρησιμοποιηθεί από κοπάδια μολυ- 
σμένα με Τρομώδη Νόσο. 

(δ) η εκμετάλλευση δεν εισήγαγε κανένα ζώο κατά τα 
δύο (2) τελευταία έτη από εκμετάλλευση που βρίσκεται 
κάτω από εντατικό πρόγραμμα επιτήρησης ακόμα και 
εάν πρόκειται για ζώα αναπαραγωγής με δυο αλληλό- 
μορφα γονίδια ΑΚΒ/ΑΚΚ. 

Άρθρο 12 
Κυρώσεις 

Στους μη συμμορφούμενους με τις διατάξεις της πα¬ 
ρούσας απόφασης και τα μέτρα που λαμβάνονται κατ' 
εφαρμογή της, δεν καταβάλλονται αποζημιώσεις ή ενι¬ 
σχύσεις της ΚΥΑ Οικονομικών Αποζημιώσεων και Ενισχύ¬ 
σεων που προκύπτουν από την επιβολή κτηνιατρικών 


μέτρων εξυγίανσης του ζωικού κεφαλαίου και επιπλέον 
επιβάλλονται οι διοικητικές και ποινικές κυρώσεις που 
προβλέπονται από τον νόμο 4235/2014 (Α'32) και όπως 
αυτός κάθε φορά ισχύει. 

Άρθρο 13 

Καταργούμενες Διατάξεις 

Από την έναρξη ισχύος της παρούσας, η απόφαση του 
Αναπληρωτή Υπουργού Αγροτικής Ανάπτυξης και Τρο¬ 
φίμων υπ' αριθ. 729/23133 (ΦΕΚ: 837 Β' της 15.03.2017), 
παύει να ισχύει. 

ΠΑΡΑΡΤΗΜΑ I: ΕΡΓΑΣΤΗΡΙΑΚΕΣ ΜΕΘΟΔΟΙ 

ΔΙΑΓΝΩΣΗΣ ΚΑΙ ΕΠΙΒΕΒΑΙΩΣΗΣ ΤΩΝ ΜΣΕ 

ΜΙΚΡΩΝ ΜΗΡΥΚΑΣΤΙΚΩΝ 

1. Ταχείες διαγνωστικές δοκιμές / ανοσολογικές δο¬ 
κιμές 

Στα αιγοπρόβατα χρησιμοποιούνται ως ταχείες δοκι¬ 
μές για τον έλεγχο των ΜΣΕ οι ακόλουθες μέθοδοι: 

(α) ανοσολογική δοκιμή τύπου σάντουιτς για την ανί¬ 
χνευση ΡγΡΒθ 5 (βραχύ πρωτόκολλο δοκιμής) η οποία 
διενεργείται ύστερα από μετουσίωση και συμπύκνωση 
(Βίο-ΡώάΤθδθΕ 5ΑΡ Γ3ρίά ΐθ5ΐ). 

(β) ανοσολογική δοκιμή τύπου σάντουιτς για την ανί¬ 
χνευση ΡγΡΚθβ με το κιτ ανίχνευσηςΤθδθΕ 5Ηθθρ/0θ3ΐ η 
οποία διενεργείται ύστερα από μετουσίωση και συμπύ¬ 
κνωση με το κιτ καθαρισμούΤθ5θΕ5Γΐθθρ/Οο3ΐ(Βίο-Β3ά 
Τθ5θΕ 5Γΐθθρ/Οο3ΐ Γ3ρίά ΐθ5ΐ). 

(γ) ανοσολογική δοκιμή με την χρήση χημικού πολυ¬ 
μερούς για την επιλεκτική δέσμευση του Ρΐ"Ρ5ς και ενός 
μονοκλωνικού αντισώματος ανίχνευσης που κατευθύ- 
νεται έναντι διατηρημένων περιοχών του μορίου του 
Ρι-Ρ (ΙΩΕΧΧ ΗθιτΚΖΓιθΚ Β5Ε-5εΓ3ρίθ ΑηΐίςθΠ Τθ5ΐ Κίΐ, ΕΙΑ). 

(δ) ανοσολογική δοκιμή πλευρικής ροής με την χρήση 
δύο διαφορετικών μονοκλωνικών αντισωμάτων για την 
ανίχνευση τμημάτων ΡγΡ ανθεκτικών στην πρωτεϊνάση 
Κ (ταχεία δοκιμή Ρποηίε5 (ΙΓΐθεΙ< - ΡποδΤΚΙΡ 5Β, πρωτό¬ 
κολλο οπτικής ανάγνωσης). 

Για όλες τις δοκιμές, τα δείγματα ιστών στα οποία θα 
πραγματοποιηθούν οι δοκιμές πρέπει να συμμορφώνο¬ 
νται με τις οδηγίες χρήσης του παραγωγού. 

Ο παραγωγός της ταχείας δοκιμής πρέπει να εφαρμό¬ 
ζει σύστημα διασφάλισης ποιότητας, εγκεκριμένο από 
το Κοινοτικό Εργαστήριο Αναφοράς (ΚΕΑ), το οποίο εξα¬ 
σφαλίζει ότι η απόδοση της δοκιμής δεν μεταβάλλεται. Ο 
παραγωγός της δοκιμής πρέπει να υποβάλει το πρωτό¬ 
κολλο της δοκιμής στο Κοινοτικό Εργαστήριο Αναφοράς. 

Τροποποιήσεις των ταχειών δοκιμών και των πρωτο¬ 
κόλλων της δοκιμής μπορούν να γίνουν μόνον αφού 
αυτές κοινοποιηθούν προηγουμένως στο Κοινοτικό Ερ¬ 
γαστήριο Αναφοράς και υπό τον όρο ότι το Κοινοτικό 
Εργαστήριο Αναφοράς κρίνει ότι η τροποποίηση αυτή 
δεν μειώνει την ευαισθησία, την εξειδίκευση ή την αξιο- 
πιστίατης δοκιμής. Η απόφαση αυτή κοινοποιείται στην 
Επιτροπή και στα Εθνικά Εργαστήρια Αναφοράς. 

2. Επιβεβαιωτικές δοκιμές ΜΣΕ 
Πραγματοποιούνται για την εξέταση δειγμάτων θετι¬ 
κών στις ταχείες δοκιμές και δειγμάτων που προέρχονται 
από ζώα ύποπτα για ΜΣΕ, προκειμένου να επιβεβαιωθεί 
ή να αποκλεισθεί η νόσος. 

3. Ιστοπαθολογικές ή άλλες διαγνωστικές μέθοδοι 
Διενεργούνται όπως περιγράφονται στο Εγχειρίδιο 

Προδιαγραφών για Διαγνωστικές δοκιμές και εμβόλια 
του Διεθνούς Γραφείου Επιζωοτιών, όπως π.χ. ανοσοϊ- 
στοχημεία, ανοσοκαθήλωση και παρατήρηση των χα¬ 
ρακτηριστικών ινιδίων 5ΑΡ με ηλεκτρονική μικροσκοπία. 

4. Ειδικές μοριακές δοκιμές για την εργαστηριακή δι¬ 
αφορική διάγνωση της ΣΕΒ και της Τρομώδους νόσου 

(α) Κύρια μοριακή δοκιμή με ανοσοκαθήλωση ειδικής 
διαγνωστικής ικανότητας, 


(β) Δοκιμή δακτυλίου με συμπληρωματικές μεθόδους 
μοριακών δοκιμών. 

Η απόφαση ισχύει από 01/01/2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2018 
Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























